title: Rialachán Cur Chun Feidhme (AE) 2021/566 ón gCoimisiún an 30 Márta 2021 lena leasaítear Rialachán Cur Chun Feidhme (AE) Uimh. 540/2011 a mhéid a bhaineann le síneadh ar thréimhsí formheasa na substaintí gníomhacha abaimeictin, Bacillus subtilis (Cohn 1872) straidhn QST 713, fospeiceas Aizawai de Bacillus thuringiensis straidhn ABTS-1857 agus straidhn GC-91, fospeiceas Israeliensis (séiritíopa H-14) de Bacillus thuringiensis straidhn AM65-52, fospeiceas Kurstaki de Bacillus thuringiensis straidhn ABTS 351, straidhn PB 54, straidhn SA 11, straidhn SA12 agus straidhn EG 2348, Beauveria bassiana straidhn ATCC 74040 agus straidhn GHA, clóidineafop, clóipirilid, Cydia pomonella Granulovirus (CpGV), cipróidinil, déchlórpróp-P, feinpiorocsamáit, foiseitil, meapainipiri, Metarhizium anisopliae (var. anisopliae) straidhn BIPESCO 5/F52, meatconasól, meitrifeanón, pirimicharb, Pseudomonas chlororaphis straidhn MA342, pirimeiteanail, Pythium oligandrum M1, riomsulfúrón, spionasad, Streptomyces K61 (ar a dtugtaí “S. Griseoviridis” roimhe seo), Trichoderma asperellum (ar a dtugtaí “T. Harzianum” roimhe seo) straidhn ICC012, straidhn T25 agus straidhn TV1, Trichoderma atroviride (ar a dtugtaí “T. Harzianum” roimhe seo) straidhn T11, Trichoderma gamsii (ar a dtugtaí “T. Viride” roimhe seo) straidhn ICC080, Trichoderma harzianum straidhn T-22 agus straidhn ITEM 908, tríchlóipir, tríneicseapac, tríthiaconasól agus sioram (Téacs atá ábhartha maidir le LEE)

text:
                  7.4.2021

                  GA

                  Iris Oifigiúil an Aontais Eorpaigh

                  L 118/1

         RIALACHÁN CUR CHUN FEIDHME (AE) 2021/566 ÓN gCOIMISIÚN
         an 30 Márta 2021
         lena leasaítear Rialachán Cur Chun Feidhme (AE) Uimh. 540/2011 a mhéid a bhaineann le síneadh ar thréimhsí formheasa na substaintí gníomhacha abaimeictin, Bacillus subtilis (Cohn 1872) straidhn QST 713, fospeiceas Aizawai de Bacillus thuringiensis straidhn ABTS-1857 agus straidhn GC-91, fospeiceas Israeliensis (séiritíopa H-14) de Bacillus thuringiensis straidhn AM65-52, fospeiceas Kurstaki de Bacillus thuringiensis straidhn ABTS 351, straidhn PB 54, straidhn SA 11, straidhn SA12 agus straidhn EG 2348, Beauveria bassiana straidhn ATCC 74040 agus straidhn GHA, clóidineafop, clóipirilid, Cydia pomonella Granulovirus (CpGV), cipróidinil, déchlórpróp-P, feinpiorocsamáit, foiseitil, meapainipiri, Metarhizium anisopliae (var. anisopliae) straidhn BIPESCO 5/F52, meatconasól, meitrifeanón, pirimicharb, Pseudomonas chlororaphis straidhn MA342, pirimeiteanail, Pythium oligandrum M1, riomsulfúrón, spionasad, Streptomyces K61 (ar a dtugtaí “S. Griseoviridis” roimhe seo), Trichoderma asperellum (ar a dtugtaí “T. Harzianum” roimhe seo) straidhn ICC012, straidhn T25 agus straidhn TV1, Trichoderma atroviride (ar a dtugtaí “T. Harzianum” roimhe seo) straidhn T11, Trichoderma gamsii (ar a dtugtaí “T. Viride” roimhe seo) straidhn ICC080, Trichoderma harzianum straidhn T-22 agus straidhn ITEM 908, tríchlóipir, tríneicseapac, tríthiaconasól agus sioram
         (Téacs atá ábhartha maidir le LEE)
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (CE) Uimh. 1107/2009 ó Pharlaimint na hEorpa agus ón gComhairle an 21 Deireadh Fómhair 2009 maidir le táirgí cosanta plandaí a chur ar an margadh agus lena n-aisghairtear Treoir 79/117/CEE agus Treoir 91/414/CEE (1) ón gComhairle, agus go háirithe an chéad mhír d’Airteagal 17 de,
         De bharr an mhéid seo a leanas:

                     (1)

                     Leagtar amach i gCuid A den Iarscríbhinn a ghabhann le Rialachán Cur Chun Feidhme (AE) Uimh. 540/2011 (2) ón gCoimisiún na substaintí gníomhacha a mheastar a bheith formheasta faoi Rialachán (CE) Uimh. 1107/2009.

                     (2)

                     Le Rialachán Cur Chun Feidhme (AE) 2020/421 ón gCoimisiún (3) cuireadh síneadh le tréimhsí formheasa na substaintí gníomhacha abaimeictin, Bacillus subtilis (Cohn 1872) straidhn QST 713, fospeiceas Aizawai de Bacillus thuringiensis straidhn ABTS-1857 agus straidhn GC-91, fospeiceas Israeliensis (séiritíopa H-14) de Bacillus thuringiensis straidhn AM65-52, fospeiceas Kurstaki de Bacillus thuringiensis straidhn ABTS 351, straidhn PB 54, straidhn SA 11, straidhn SA12 agus straidhn EG 2348, Beauveria bassiana straidhn ATCC 74040 agus straidhn GHA, clóidineafop, clóipirilid, Cydia pomonella Granulovirus (CpGV), cipróidinil, déchlórpróp-P, feinpiorocsamáit, foiseitil, meapainipiri, Metarhizium anisopliae (var. anisopliae) straidhn BIPESCO 5/F52, meatconasól, meitrifeanón, pirimicharb, Pseudomonas chlororaphis straidhn MA342, pirimeiteanail, Pythium oligandrum M1, riomsulfúrón, spionasad, Streptomyces K61 (ar a dtugtaí “S. Griseoviridis” roimhe seo), Trichoderma asperellum (ar a dtugtaí “T. Harzianum” roimhe seo) straidhn ICC012, straidhn T25 agus straidhn TV1, Trichoderma atroviride (ar a dtugtaí “T. Harzianum” roimhe seo) straidhn T11, Trichoderma gamsii (ar a dtugtaí “T. Viride” roimhe seo) straidhn ICC080, Trichoderma harzianum straidhn T-22 agus straidhn ITEM 908, tríchlóipir, tríneicseapac, tríthiaconasól agus sioram go dtí an 30 Aibreán 2021.

                     (3)

                     Cuireadh isteach iarratais ar athnuachan fhormheas na substaintí sin i gcomhréir le Rialachán Cur Chun Feidhme (AE) Uimh. 844/2012 ón gCoimisiún (4).

                     (4)

                     Ós rud é gur cuireadh moill ar mheasúnú na substaintí sin ar chúiseanna nach bhfuil neart ag na hiarratasóirí orthu, is dócha go n-éagfaidh na formheasanna atá ag na substaintí gníomhacha sin sula mbeidh cinneadh déanta maidir lena n-athnuachan. Is gá, dá bhrí sin, síneadh a chur lena dtréimhsí formheasa.

                     (5)

                     Thairis sin, is gá síneadh a chur leis an tréimhse formheasa i gcás na substaintí gníomhacha cipróidinil, déchlórpróp-P, foiseitil, meapainipiri, meitrifeanón, pirimicharb, pirimeiteanail, spionasad, tríchlóipir, tríneicseapac, tríthiaconasól agus sioram d’fhonn an t-am is gá a chur ar fáil chun measúnú a dhéanamh i ndáil le hairíonna suaite inchríneach na substaintí gníomhacha sin i gcomhréir leis an nós imeachta a leagtar amach in Airteagail 13 agus 14 de Rialachán Cur Chun Feidhme (AE) Uimh. 844/2012.

                     (6)

                     A mhéid a bhaineann le cásanna ina bhfuil an Coimisiún le Rialachán a ghlacadh lena bhforálfar nach ndéanfar formheas substainte gníomhaí dá dtagraítear san Iarscríbhinn a ghabhann leis an Rialachán seo a athnuachan toisc nach gcomhlíontar na critéir formheasa, is é an dáta atá le socrú ag an gCoimisiún mar dháta éaga an dáta céanna sin a bhí ann roimh an Rialachán seo nó dáta theacht i bhfeidhm an Rialacháin lena bhforáiltear nach ndéanfar formheas na substainte gníomhaí a athnuachan, cibé dáta acu sin is déanaí. A mhéid a bhaineann le cásanna ina bhfuil an Coimisiún le Rialachán a ghlacadh lena bhforálfar le haghaidh athnuachan substainte gníomhaí dá dtagraítear san Iarscríbhinn a ghabhann leis an Rialachán seo, féachfaidh an Coimisiún leis an dáta cur i bhfeidhm is luaithe is féidir a shocrú, de réir mar is iomchuí sna himthosca.

                     (7)

                     Ba cheart, dá bhrí sin, Rialachán Cur Chun Feidhme (AE) Uimh. 540/2011 a leasú dá réir.

                     (8)

                     Tá na bearta dá bhforáiltear sa Rialachán seo i gcomhréir leis an tuairim ón mBuanchoiste um Plandaí, Ainmhithe, Bia agus Beatha,

               TAR ÉIS AN RIALACHÁN SEO A GHLACADH:

            Airteagal 1
            Leasaítear an Iarscríbhinn a ghabhann le Rialachán Cur Chun Feidhme (AE) Uimh. 540/2011 i gcomhréir leis an Iarscríbhinn a ghabhann leis an Rialachán seo.

            Airteagal 2
            Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            Arna dhéanamh sa Bhruiséil, 30 Márta 2021.

                  Thar ceann an Choimisiúin

                  An tUachtarán

               Ursula VON DER LEYEN

            (1)  IO L 309, 24.11.2009, lch. 1.

            (2)  Rialachán Cur Chun Feidhme (AE) Uimh. 540/2011 ón gCoimisiún an 25 Bealtaine 2011 lena gcuirtear chun feidhme Rialachán (CE) Uimh. 1107/2009 ó Pharlaimint na hEorpa agus ón gComhairle a mhéid a bhaineann le liosta na substaintí gníomhacha formheasta (IO L 153, 11.6.2011, lch. 1).

            (3)  Rialachán Cur Chun Feidhme (AE) 2020/421 ón gCoimisiún an 18 Márta 2020 lena leasaítear Rialachán Cur Chun Feidhme (AE) Uimh. 540/2011 a mhéid a bhaineann le síneadh a chur le tréimhsí formheasa na substaintí gníomhacha abaimeictin, Bacillus subtilis (Cohn 1872) straidhn QST 713, fospeiceas Aizawai de Bacillus thuringiensis straidhn ABTS-1857 agus straidhn GC-91, fospeiceas Israeliensis (séiritíopa H-14) de Bacillus thuringiensis straidhn AM65-52, fospeiceas Kurstaki de Bacillus thuringiensis straidhn ABTS 351, straidhn PB 54, straidhn SA 11, straidhn SA12 agus straidhn EG 2348, Beauveria bassiana straidhn ATCC 74040 agus straidhn GHA, clóidineafop, clóipirilid, Cydia pomonella Granulovirus (CpGV), cipróidinil, déchlórpróp-P, feinpiorocsamáit, foiseitil, Lecanicillium muscarium (ar a dtugtaí “Verticillium lecanii” roimhe seo) straidhn Ve6, meapainipiri, Metarhizium anisopliae (var. Anisopliae) straidhn BIPESCO 5/F52, meatconasól, meitrifeanón, Phlebiopsis gigantea straidhn FOC PG 410.3, straidhn VRA 1835 agus straidhn VRA 1984, pirimicharb, Pseudomonas chlororaphis straidhn MA342, pirimeiteanail, Pythium oligandrum M1, riomsulfúrón, spionasad, Streptomyces K61 (ar a dtugtaí “S. Griseoviridis” roimhe seo), Trichoderma asperellum (ar a dtugtaí “T. Harzianum” roimhe seo) straidhn ICC012, straidhn T25 agus straidhn TV1, Trichoderma atroviride (ar a dtugtaí “T. Harzianum” roimhe seo) straidhn IMI 206040 agus straidhn T11, Trichoderma gamsii (ar a dtugtaí “T. Viride” roimhe seo) straidhn ICC080, Trichoderma harzianum straidhn T-22 agus straidhn ITEM 908, tríchlóipir, tríneicseapac, tríthiaconasól agus sioram (IO L 84, 20.3.2020, lch. 7).

            (4)  Rialachán Cur Chun Feidhme (AE) Uimh. 844/2012 ón gCoimisiún an 18 Meán Fómhair 2012 lena leagtar amach na forálacha is gá chun an nós imeachta athnuachana um shubstaintí gníomhacha a chur chun feidhme, dá bhforáiltear i Rialachán (CE) Uimh. 1107/2009 ó Pharlaimint na hEorpa agus ón gComhairle maidir le táirgí cosanta plandaí a chur ar an margadh. (IO L 252, 19.9.2012, lch. 26).

            IARSCRÍBHINN
            Leasaítear Cuid A den Iarscríbhinn a ghabhann le Rialachán Cur Chun Feidhme (AE) Uimh. 540/2011 mar a leanas:

                        (1)

                        sa séú colún, dul in éag an fhormheasa, de ró 74, Sioram, cuirtear ‘30 Aibreán 2022’ in ionad an dáta;

                        (2)

                        sa séú colún, dul in éag an fhormheasa, de ró 89, Pseudomonas chlororaphis straidhn MA 342, cuirtear “30 Aibreán 2022” in ionad an dáta;

                        (3)

                        sa séú colún, dul in éag an fhormheasa, de ró 90, Meapainipiri, cuirtear “30 Aibreán 2022” in ionad an dáta;

                        (4)

                        sa séú colún, dul in éag an fhormheasa, de ró 123, Clóidineafop, cuirtear “30 Aibreán 2022” in ionad an dáta;

                        (5)

                        sa séú colún, dul in éag an fhormheasa, de ró 124, Pirimicharb, cuirtear “30 Aibreán 2022” in ionad an dáta;

                        (6)

                        sa séú colún, dul in éag an fhormheasa, de ró 125, Riomsulfúrón, cuirtear “30 Aibreán 2022” in ionad an dáta;

                        (7)

                        sa séú colún, dul in éag an fhormheasa, de ró 127, Tríthiaconasól, cuirtear “30 Aibreán 2022” in ionad an dáta;

                        (8)

                        sa séú colún, dul in éag an fhormheasa, de ró 129, Clóipirilid, cuirtear “30 Aibreán 2022” in ionad an dáta;

                        (9)

                        sa séú colún, dul in éag an fhormheasa, de ró 130, Cipróidinil, cuirtear “30 Aibreán 2022” in ionad an dáta;

                        (10)

                        sa séú colún, dul in éag an fhormheasa, de ró 131, Foiseitil, cuirtear “30 Aibreán 2022” in ionad an dáta;

                        (11)

                        sa séú colún, dul in éag an fhormheasa, de ró 132, Tríneicseapac, cuirtear “30 Aibreán 2022” in ionad an dáta;

                        (12)

                        sa séú colún, dul in éag an fhormheasa, de ró 133, Déchlórpróp-P, cuirtear “30 Aibreán 2022” in ionad an dáta;

                        (13)

                        sa séú colún, dul in éag an fhormheasa, de ró 134, Meatconasól, cuirtear “30 Aibreán 2022” in ionad an dáta;

                        (14)

                        sa séú colún, dul in éag an fhormheasa, de ró 135, Pirimeiteanail, cuirtear “30 Aibreán 2022” in ionad an dáta;

                        (15)

                        sa séú colún, dul in éag an fhormheasa, de ró 136, Tríchlóipir, cuirtear “30 Aibreán 2022” in ionad an dáta;

                        (16)

                        sa séú colún, dul in éag an fhormheasa, de ró 137, Meitrifeanón, cuirtear “30 Aibreán 2022” in ionad an dáta;

                        (17)

                        sa séú colún, dul in éag an fhormheasa, de ró 138, Bacillus subtilis (Cohn 1872) straidhn QST 713, cuirtear “30 Aibreán 2022” in ionad an dáta;

                        (18)

                        sa séú colún, dul in éag an fhormheasa, de ró 139, Spionasad, cuirtear “30 Aibreán 2022” in ionad an dáta;

                        (19)

                        sa séú colún, dul in éag an fhormheasa, de ró 193, fospeiceas aizawai de Bacillus thuringiensis straidhn ABTS-1857 agus straidhn GC-91, cuirtear “30 Aibreán 2022” in ionad an dáta;

                        (20)

                        sa séú colún, dul in éag an fhormheasa, de ró 194, fospeiceas israeliensis (séiritíopa H-14) de Bacillus thuringiensis straidhn AM65-52, cuirtear “30 Aibreán 2022” in ionad an dáta;

                        (21)

                        sa séú colún, dul in éag an fhormheasa, de ró 195, fospeiceas kurstaki de Bacillus thuringiensis straidhn ABTS 351, straidhn PB 54, straidhn SA 11, straidhn SA 12 agus straidhn EG 2348, cuirtear “30 Aibreán 2022” in ionad an dáta;

                        (22)

                        sa séú colún, dul in éag an fhormheasa, de ró 197, Beauveria bassiana straidhn ATCC 74040 agus straidhn GHA, cuirtear “30 Aibreán 2022” in ionad an dáta;

                        (23)

                        sa séú colún, dul in éag an fhormheasa, de ró 198, Cydia pomonella Granulovirus (CpGV), cuirtear “30 Aibreán 2022” in ionad an dáta;

                        (24)

                        sa séú colún, dul in éag an fhormheasa, de ró 200, Metarhizium anisopliae var. anisopliae (ar a dtugtaí “Metahizium anisopliae” roimhe seo) straidhn BIPESCO 5/F52, cuirtear “30 Aibreán 2022” in ionad an dáta;

                        (25)

                        sa séú colún, dul in éag an fhormheasa, de ró 202, Pythium oligandrum straidhn M1, cuirtear “30 Aibreán 2022” in ionad an dáta;

                        (26)

                        sa séú colún, dul in éag an fhormheasa, de ró 203, Streptomyces K61 (ar a dtugtaí “S. Griseoviridis” roimhe seo), cuirtear “30 Aibreán 2022” in ionad an dáta;

                        (27)

                        sa séú colún, dul in éag an fhormheasa, de ró 204, Trichoderma atroviride (ar a dtugtaí “T. Harzianum” roimhe seo) straidhn T11, cuirtear “30 Aibreán 2022” in ionad an dáta;

                        (28)

                        sa séú colún, dul in éag an fhormheasa, de ró 206, Trichoderma harzianum Rifai straidhn T-22 agus straidhn ITEM 908, cuirtear “30 Aibreán 2022” in ionad an dáta;

                        (29)

                        sa séú colún, dul in éag an fhormheasa, de ró 207, Trichoderma asperellum (ar a dtugtaí “T. Harzianum” roimhe seo) straidhn ICC012, straidhn T25 agus straidhn TV1, cuirtear “30 Aibreán 2022” in ionad an dáta;

                        (30)

                        sa séú colún, dul in éag an fhormheasa, de ró 208, Trichoderma gamsii (ar a dtugtaí “T. Viride” roimhe seo) straidhn ICC080, cuirtear “30 Aibreán 2022” in ionad an dáta;

                        (31)

                        sa séú colún, dul in éag an fhormheasa, de ró 210, Abaimeictin, cuirtear “30 Aibreán 2022” in ionad an dáta;

                        (32)

                        sa séú colún, dul in éag an fhormheasa, de ró 213, Feinpiorocsamáit, cuirtear “30 Aibreán 2022” in ionad an dáta.


title: Rialachán Cur Chun Feidhme (AE) 2021/567 ón gCoimisiún an 6 Aibreán 2021 lena bhformheastar eastóscán uiscí ó shíolta péactha an lúipín bháin mhilis, substaint ghníomhach a bhfuil riosca íseal ag baint léi, i gcomhréir le Rialachán (CE) Uimh. 1107/2009 ó Pharlaimint na hEorpa agus ón gComhairle maidir le táirgí cosanta plandaí a chur ar an margadh, agus lena leasaítear Rialachán Cur Chun Feidhme (AE) Uimh. 540/2011 ón gCoimisiún (Téacs atá ábhartha maidir le LEE)

text:
                  7.4.2021

                  GA

                  Iris Oifigiúil an Aontais Eorpaigh

                  L 118/6

         RIALACHÁN CUR CHUN FEIDHME (AE) 2021/567 ÓN gCOIMISIÚN
         an 6 Aibreán 2021
         lena bhformheastar eastóscán uiscí ó shíolta péactha an lúipín bháin mhilis, substaint ghníomhach a bhfuil riosca íseal ag baint léi, i gcomhréir le Rialachán (CE) Uimh. 1107/2009 ó Pharlaimint na hEorpa agus ón gComhairle maidir le táirgí cosanta plandaí a chur ar an margadh, agus lena leasaítear Rialachán Cur Chun Feidhme (AE) Uimh. 540/2011 ón gCoimisiún
         (Téacs atá ábhartha maidir le LEE)
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (CE) Uimh. 1107/2009 ó Pharlaimint na hEorpa agus ón gComhairle an 21 Deireadh Fómhair 2009 maidir le táirgí cosanta plandaí a chur ar an margadh agus lena n-aisghairtear Treoracha 79/117/CEE agus 91/414/CEE ón gComhairle (1), agus go háirithe Airteagal 13(2) i gcomhar le hAirteagal 22(1) de,
         De bharr an mhéid seo a leanas:

                     (1)

                     I gcomhréir le hAirteagal 7(1) de Rialachán (CE) Uimh. 1107/2009, chuir CEV SA iarratas faoi bhráid na hÍsiltíre an 7 Meitheamh 2016 ar fhormheas na substainte gníomhaí, eadhon eastóscán uiscí ó shíolta péactha an lúipín bháin mhilis.

                     (2)

                     I gcomhréir le hAirteagal 9(3) de Rialachán (CE) Uimh. 1107/2009, an 18 Eanáir 2017 thug an Ísiltír, an Ballstát rapporteur, fógra don iarratasóir, do na Ballstáit eile, don Choimisiún agus don Údarás Eorpach um Shábháilteacht Bia (“an tÚdarás”) faoi inghlacthacht an iarratais.

                     (3)

                     An 1 Aibreán 2019, chuir an Ballstát rapporteur dréacht-tuarascáil mheasúnaithe faoi bhráid an Choimisiúin agus cóip faoi bhráid an Údaráis, féachaint an dóigh nó a mhalairt go gcomhlíonfaidh an tsubstaint ghníomhach sin na critéir formheasa dá bhforáiltear in Airteagal 4 de Rialachán (CE) Uimh. 1107/2009.

                     (4)

                     Rinne an tÚdarás Airteagal 12(1) de Rialachán (CE) Uimh. 1107/2009 a chomhlíonadh. I gcomhréir le hAirteagal 12(3) den Rialachán sin, d’iarr sé ar an iarratasóir faisnéis bhreise a thabhairt do na Ballstáit, don Choimisiún agus don Údarás. An measúnú ar an bhfaisnéis bhreise a rinne an Ballstát rapporteur, cuireadh faoi bhráid an Údaráis é an 3 Márta 2020 i bhformáid dréacht-tuarascála measúnaithe a bhí cothrom le dáta.

                     (5)

                     An 19 Meitheamh 2020, chuir an tÚdarás a chonclúid (2) in iúl don iarratasóir, do na Ballstáit agus don Choimisiún, maidir le cé acu ba dhóigh nó a mhalairt go gcomhlíonfaidh an tsubstaint ghníomhach, eadhon eastóscán uiscí ó shíolta péactha an lúipín bháin mhilis, na critéir formheasa dá bhforáiltear in Airteagal 4 de Rialachán (CE) Uimh. 1107/2009. Chuir an tÚdarás a chonclúid ar fáil don phobal.

                     (6)

                     An 23 Deireadh Fómhair 2020, thíolaic an Coimisiún tuarascáil athbhreithniúcháin agus dréacht-rialachán don Bhuanchoiste um Plandaí, Ainmhithe, Bia agus Beatha maidir le heastóscán uiscí ó shíolta péactha an lúipín bháin mhilis.

                     (7)

                     Tugadh deis don iarratasóir a bharúil a chur in iúl maidir leis an tuarascáil athbhreithniúcháin.

                     (8)

                     Maidir le haon úsáid ionadaíoch amháin nó níos mó a bhaintear as, ar a laghad, táirge cosanta plandaí amháin ina bhfuil an tsubstaint ghníomhach, agus go háirithe na húsáidí a scrúdaíodh agus a sonraíodh sa tuarascáil athbhreithniúcháin, is éard a suíodh gurbh amhlaidh a comhlíonadh na critéir formheasa dá bhforáiltear in Airteagal 4 de Rialachán (CE) Uimh. 1107/2009.

                     (9)

                     Measann an Coimisiún thairis sin gur substaint a bhfuil riosca íseal ag baint léi é an t-eastóscán uiscí ó shíolta péactha an lúipín bháin mhilis de bhun Airteagal 22 de Rialachán (CE) Uimh 1107/2009. Ní substaint atá ina hábhar imní é an t-eastóscán uiscí ó shíolta péactha an lúipín bháin mhilis agus comhlíonann sé na coinníollacha a leagtar amach i bpointe 5.1 d’Iarscríbhinn II a ghabhann le Rialachán (CE) Uimh. 1107/2009.

                     (10)

                     Dá bhrí sin, is iomchuí eastóscán uiscí ó shíolta péactha an lúipín bháin mhilis a fhormheas.

                     (11)

                     I gcomhréir le hAirteagal 13(2) de Rialachán (CE) Uimh. 1107/2009 i gcomhar le hAirteagal 6 de agus i bhfianaise an eolais eolaíoch reatha agus an eolais theicniúil reatha, is gá coinníollacha agus srianta áirithe a chur san áireamh. Is iomchuí go háirithe faisnéis bhreise deimhniúcháin a éileamh.

                     (12)

                     I gcomhréir le hAirteagal 13(4) de Rialachán (CE) Uimh. 1107/2009, ba cheart an Iarscríbhinn a ghabhann le Rialachán Cur Chun Feidhme (AE) Uimh. 540/2011 ón gCoimisiún (3) a leasú dá réir.

                     (13)

                     Tá na bearta dá bhforáiltear sa Rialachán seo i gcomhréir leis an tuairim ón mBuanchoiste um Plandaí, Ainmhithe, Bia agus Beatha,

               TAR ÉIS AN RIALACHÁN SEO A GHLACADH:

            Airteagal 1
            Formheas na substainte gníomhaí
            An tsubstaint ghníomhach, eadhon eastóscán uiscí ó shíolta péactha an lúipín bháin mhilis, faoi mar a shonraítear in Iarscríbhinn I, is faoi réir na gcoinníollacha a leagtar síos san Iarscríbhinn sin a dhéantar é a fhormheas.

            Airteagal 2
            Leasuithe ar Rialachán Cur Chun Feidhme (AE) Uimh. 540/2011
            Is i gcomhréir le hIarscríbhinn II a ghabhann leis an Rialachán seo a leasaítear an Iarscríbhinn a ghabhann le Rialachán Cur Chun Feidhme (AE) Uimh. 540/2011.

            Airteagal 3
            Teacht i bhfeidhm
            Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            Arna dhéanamh sa Bhruiséil, 6 Aibreán 2021.

                  Thar ceann an Choimisiúin

                  An tUachtarán

               Ursula VON DER LEYEN

            (1)  IO L 309, 24.11.2009, lch. 1.

            (2)  EFSA (an tÚdarás Eorpach um Shábháilteacht Bia), 2020. Conclúid maidir leis an athbhreithniú piaraí ar mheasúnú riosca lotnaidicídí i ndáil leis an tsubstaint ghníomhach, eadhon eastóscán uiscí ó shíolta péactha an lúipín bháin mhilis; Irisleabhar EFSA 2020;18(7):6190, 45 lgh.; https://doi:10.2903/j.efsa.2020.6190. Ar fáil ar líne: (www.efsa.europa.eu).

            (3)  Rialachán Cur Chun Feidhme (AE) Uimh. 540/2011 ón gCoimisiún an 25 Bealtaine 2011 lena gcuirtear chun feidhme Rialachán (CE) Uimh. 1107/2009 ó Pharlaimint na hEorpa agus ón gComhairle a mhéid a bhaineann le liosta na substaintí gníomhacha formheasta (IO L 153, 11.6.2011, lch. 1).

            IARSCRÍBHINN I

                        Gnáthainm, Uimhreacha Aitheantais

                        Ainm IUPAC

                        Íonacht (1)

                        Dáta formheasa

                        Dul in éag formheasa

                        Forálacha sonracha

                        Eastóscán uiscí ó shíolta péactha an lúipín bháin mhilis

                           Uimh. CAS:

                        Níl sí ar fáil don eastóscán

                           Próitéin BLAD: 1219521-95-5

                        Uimh. CIPAC:
                        Níl sí sannta

                        Ní bhaineann le hábhar

                        Ní ábhartha an t-íosmhéid íonachta i gcás an eastóscáin.
                        Cion próitéine BLAD: 195 – 210 g/kg.
                        Sainaithníodh na heisíontais ábhartha seo a leanas (ar ábhar imní tocsaineolaíoch, éiceatocsaineolaíoch nó comhshaoil iad) sa tsubstaint ghníomhach mar a mhonaraítear í:
                        Alcalóidigh chuineoilisidín iomlána (QA):
                        (lúpainín, 13α-OH-lúpainín, 13α-aingealóiolocsalúpainín, lúipínín, ailbín, angastafóilín, 13α-tioglóiolocsalúpainín, α-isealúpainín, teitrihidreahoimdhéfhóilín, ilfhlóirín, spairtéin)
                        Uaschion: suite go sealadach ag 0,05 g/kg

                        27 Aibreán 2021

                        27 Aibreán 2036

                        Chun na prionsabail aonfhoirmeacha dá dtagraítear in Airteagal 29(6) de Rialachán (CE) Uimh. 1107/2009 a chur chun feidhme, tabharfar aird ar chonclúidí na tuarascála athbhreithniúcháin maidir le heastóscán uiscí ó shíolta péactha an lúipín bháin mhilis, agus go háirithe Foscríbhinní I agus II a ghabhann léi.
                        Sa mheasúnú foriomlán seo, tabharfaidh na Ballstáit aird ar leith ar na treoracha lipéadaithe riachtanacha maidir le bearta i ndáil le cúradh agus cobhsaíocht chaolúcháin an fhoirmlithe.
                        Déanfaidh an t-iarratasóir faisnéis bhreise deimhniúcháin a chur faoi bhráid an Choimisiúin, na mBallstát agus an Údaráis maidir leis an méid seo a leanas:

                                    1.

                                    sonraíocht theicniúil na substainte gníomhaí mar a mhonaraítear í (ar bhonn táirgeacht ar scála tráchtála) agus comhlíonadh na sonraíochta teicniúla deimhnithe ag na baisceanna tocsaineachta, agus

                                    2.

                                    go háirithe, uaschion na n-alcalóideach cuineolisidín (lúpainín, 13α-OH-lúpainín, 13α-aingealóiolocsalúpainín, lúipínín, ailbín, angastafóilín, 13α-tioglóiolocsalúpainín, α-isealúpainín, teitrihidreahoimdhéfhóilín, ilfhlóirín, spairtéin).

                              Cuirfidh an t-iarratasóir an fhaisnéis dá dtagraítear i bpointí 1 agus 2 isteach faoin 27 Deireadh Fómhair 2021.

               (1)  Tá tuilleadh sonraí maidir le haitheantas agus sonraíocht na substainte gníomhaí le fáil sa tuarascáil athbhreithniúcháin.

            IARSCRÍBHINN II
            I gCuid D den Iarscríbhinn a ghabhann le Rialachán Cur Chun Feidhme (AE) Uimh. 540/2011, cuirtear isteach an iontráil seo a leanas:

                           Uimh.

                           Gnáthainm, Uimhreacha Aitheantais

                           Ainm IUPAC

                           Íonacht (1)

                           Dáta formheasa

                           Dul in éag formheasa

                           Forálacha sonracha

                           ‘28

                           Eastóscán uiscí ó shíolta péactha an lúipín bháin mhilis

                              Uimh. CAS:

                           Níl sí ar fáil don eastóscán

                              Próitéin BLAD: 1219521-95-5

                           Uimh. CIPAC:
                           Níl sí sannta

                           Ní bhaineann le hábhar

                           Ní ábhartha an t-íosmhéid íonachta i gcás an eastóscáin.
                           Cion próitéine BLAD: 195 – 210 g/kg.
                           Sainaithníodh na heisíontais ábhartha seo a leanas (ar ábhar imní tocsaineolaíoch, éiceatocsaineolaíoch nó comhshaoil iad) sa tsubstaint ghníomhach mar a mhonaraítear í:
                           Alcalóidigh chuineoilisidín iomlána (QA):
                           (lúpainín, 13α-OH-lúpainín, 13α-aingealóiolocsalúpainín, lúipínín, ailbín, angastafóilín, 13α-tioglóiolocsalúpainín, α-isealúpainín, teitrihidreahoimdhéfhóilín, ilfhlóirín, spairtéin)
                           Uaschion: suite go sealadach ag 0,05 g/kg

                           27 Aibreán 2021

                           27 Aibreán 2036

                           Chun na prionsabail aonfhoirmeacha dá dtagraítear in Airteagal 29(6) de Rialachán (CE) Uimh. 1107/2009 a chur chun feidhme, tabharfar aird ar chonclúidí na tuarascála athbhreithniúcháin maidir le heastóscán uiscí ó shíolta péactha an lúipín bháin mhilis, agus go háirithe Foscríbhinní I agus II a ghabhann léi.
                           Sa mheasúnú foriomlán seo, tabharfaidh na Ballstáit aird ar leith ar na treoracha lipéadaithe riachtanacha maidir le bearta i ndáil le cúradh agus cobhsaíocht chaolúcháin an fhoirmlithe.
                           Déanfaidh an t-iarratasóir faisnéis bhreise deimhniúcháin a chur faoi bhráid an Choimisiúin, na mBallstát agus an Údaráis maidir leis an méid seo a leanas:

                                       1.

                                       sonraíocht theicniúil na substainte gníomhaí mar a mhonaraítear í (ar bhonn táirgeacht ar scála tráchtála) agus comhlíonadh na sonraíochta teicniúla deimhnithe ag na baisceanna tocsaineachta, agus

                                       2.

                                       go háirithe maidir le huaschion na n-alcalóideach (lúpainín, 13α-OH-lúpainín, 13α-aingealóiolocsalúpainín, lúipínín, ailbín, angastafóilín, 13α-tioglóiolocsalúpainín, α-isealúpainín, teitrihidreahoimdhéfhóilín, ilfhlóirín, spairtéin).

                                 Cuirfidh an t-iarratasóir an fhaisnéis dá dtagraítear i bpointí 1 agus 2 isteach faoin 27 Deireadh Fómhair 2021.”

               (1)  Tá tuilleadh sonraí maidir le haitheantas agus sonraíocht na substainte gníomhaí le fáil sa tuarascáil athbhreithniúcháin.


title: Rialachán Cur Chun Feidhme (AE) 2021/568 ón gCoimisiún an 6 Aibreán 2021 lena leasaítear Iarscríbhinn I a ghabhann le Rialachán (CE) Uimh. 798/2008 maidir le hiontráil na Ríochta Aontaithe ar an liosta de thríú tíortha, críocha, criosanna nó deighleoga óna bhféadfar tráchtearraí áirithe éanlaithe clóis a allmhairiú isteach san Aontas agus a bheith faoi bhealach tríd i ndáil le fliú éanúil ardphataigineach (Téacs atá ábhartha maidir le LEE)

text:
                  7.4.2021

                  GA

                  Iris Oifigiúil an Aontais Eorpaigh

                  L 118/10

         RIALACHÁN CUR CHUN FEIDHME (AE) 2021/568 ÓN gCOIMISIÚN
         an 6 Aibreán 2021
         lena leasaítear Iarscríbhinn I a ghabhann le Rialachán (CE) Uimh. 798/2008 maidir le hiontráil na Ríochta Aontaithe ar an liosta de thríú tíortha, críocha, criosanna nó deighleoga óna bhféadfar tráchtearraí áirithe éanlaithe clóis a allmhairiú isteach san Aontas agus a bheith faoi bhealach tríd i ndáil le fliú éanúil ardphataigineach
         (Téacs atá ábhartha maidir le LEE)
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Threoir 2002/99/CE ón gComhairle an 16 Nollaig 2002 lena leagtar síos na rialacha maidir le sláinte ainmhithe lena rialaítear táirgeadh, próiseáil, dáileadh agus tabhairt isteach táirgí de bhunadh ainmhíoch lena gcaitheamh ag an duine (1), agus go háirithe an frása réamhráiteach d’Airteagal 8, an chéad fhomhír de mhír 1 d’Airteagal 8, mír 4 d’Airteagal 8 agus Airteagal 9(4) de,
         Ag féachaint do Threoir 2009/158/CE ón gComhairle an 30 Samhain 2009 maidir le coinníollacha i dtaca le sláinte ainmhithe lena rialaítear trádáil in éanlaith chlóis agus uibheacha goir laistigh den Chomhphobal agus allmhairí díobh as tríú tíortha (2), agus go háirithe Airteagail 23(1), 24(2) agus 25(2) de,
         De bharr an mhéid seo a leanas:

                     (1)

                     Le Rialachán (CE) Uimh. 798/2008 ón gCoimisiún (3) leagtar síos ceanglais deimhniúcháin tréidliachta maidir le héanlaith chlóis agus táirgí éineola (“na tráchtearraí”) a allmhairiú isteach san Aontas agus a bheith faoi bhealach tríd, lena n-áirítear iad a stóráil le linn an idirthurais. Foráiltear leis nach ndéanfar na tráchtearraí a allmhairiú isteach san Aontas agus a bheith faoi bhealach tríd ach ó na tríú tíortha, críocha, criosanna nó deighleoga a liostaítear i gcolúin 1 agus 3 den tábla i gCuid 1 d’Iarscríbhinn I a ghabhann leis.

                     (2)

                     Le Rialachán (CE) Uimh. 798/2008, leagtar síos freisin na coinníollacha maidir le tríú tír, críoch, crios nó deighleog a mheastar a bheith saor ó fhliú éanúil ardphataigineach (HPAI).

                     (3)

                     I gcomhréir leis an gComhaontú maidir le Ríocht Aontaithe na Breataine Móire agus Thuaisceart Éireann a bheith ag tarraingt siar as an Aontas Eorpach agus as an gComhphobal Eorpach do Fhuinneamh Adamhach (an Comhaontú um Tharraingt Siar), agus go háirithe Airteagal 5(4) den Phrótacal maidir le hÉirinn/Tuaisceart Éireann i gcomhréir le hIarscríbhinn 2 a ghabhann leis an bPrótacal sin, tá feidhm ag Treoracha 2002/99/CE agus 2009/158/CE, agus gníomhartha de chuid an Choimisiúin atá bunaithe orthu, maidir leis an Ríocht Aontaithe i ndáil le Tuaisceart Éireann agus sa Ríocht Aontaithe i ndáil le Tuaisceart Éireann tar éis dheireadh na hidirthréimhse dá bhforáiltear sa Chomhaontú um Tharraingt Siar.

                     (4)

                     Dá bhrí sin, liostaítear an Ríocht Aontaithe, gan Tuaisceart Éireann san áireamh, sa tábla i gCuid 1 d’Iarscríbhinn I a ghabhann le Rialachán (CE) Uimh. 798/2008 mar thríú tír óna n-údaraítear tráchtearraí áirithe éanlaithe clóis a allmhairiú isteach san Aontas agus a bheith faoi bhealach tríd ó chodanna áirithe dá críoch, ag brath ar HPAI a bheith ann. Leagtar réigiúnú sin na Ríochta Aontaithe amach i gCuid 1 d’Iarscríbhinn I a ghabhann le Rialachán (CE) Uimh. 798/2008, arna leasú le Rialachán Cur Chun Feidhme (AE) 2021/256 ón gCoimisiún (4).

                     (5)

                     An 29 Márta 2021, dheimhnigh an Ríocht Aontaithe go raibh HPAI d’fhochineál H5N8 i ngabháltas éanlaithe clóis in Staffordshire Thoir.

                     (6)

                     Chuir údaráis tréidliachta na Ríochta Aontaithe crios rialaithe 10 km timpeall ar an ngabháltas atá buailte agus chuir siad beartas díbeartha chun feidhme chun láithreacht HPAI a rialú agus leathadh an ghalair sin a theorannú. Thairis sin, dhearbhaigh údaráis tréidliachta na Ríochta Aontaithe gur chuir siad deimhnithe tréidliachta ar fionraí láithreach bonn le haghaidh coinsíneachtaí tráchtearraí a bhí beartaithe a onnmhairiú chuig an Aontas ó chríoch iomlán na Ríochta Aontaithe, cé is moite de Thuaisceart Éireann.

                     (7)

                     Tá faisnéis curtha faoi bhráid an Choimisiúin ag an Ríocht Aontaithe maidir leis an staid eipidéimeolaíoch ina críoch agus na bearta atá glactha aici chun leathadh HPAI, a bhfuil meastóireacht déanta ag an gCoimisiún air anois, a chosc. Ar bhonn na meastóireachta sin, is iomchuí srianta a chur ar thráchtearraí a thabhairt isteach san Aontas ón limistéar atá curtha faoi shrianta ag údaráis tréidliachta na Ríochta Aontaithe mar gheall ar an ráig reatha HPAI in Staffordshire Thoir.

                     (8)

                     Ba cheart, dá bhrí sin, iontráil na Ríochta Aontaithe sa tábla i gCuid 1 d’Iarscríbhinn I a ghabhann le Rialachán (CE) Uimh. 798/2008 a leasú chun an staid eipidéimeolaíoch atá sa tríú tír sin faoi láthair a chur san áireamh.

                     (9)

                     Ba cheart, dá bhrí sin, Iarscríbhinn I a ghabhann le Rialachán (CE) Uimh. 798/2008 a leasú dá réir.

                     (10)

                     Na bearta dá bhforáiltear sa Rialachán seo, is bearta iad atá i gcomhréir leis an tuairim ón mBuanchoiste um Plandaí, Ainmhithe, Bia agus Beatha,

               TAR ÉIS AN RIALACHÁN SEO A GHLACADH:

            Airteagal 1
            Leasaítear Cuid 1 d’Iarscríbhinn I a ghabhann le Rialachán (CE) Uimh. 798/2008 i gcomhréir leis an Iarscríbhinn a ghabhann leis an Rialachán seo.

            Airteagal 2
            Tiocfaidh an Rialachán seo i bhfeidhm an tríú lá tar éis lá a fhoilsithe in Iris Oifigiúil an Aontais Eorpaigh.

            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            Arna dhéanamh sa Bhruiséil, 6 Aibreán 2021.

                  Thar ceann an Choimisiúin

                  An tUachtarán

               Ursula VON DER LEYEN

            (1)  IO L 18, 23.1.2003, lch. 11.

            (2)  IO L 343, 22.12.2009, lch. 74.

            (3)  Rialachán (CE) Uimh. 798/2008 ón gCoimisiún an 8 Lúnasa 2008 lena leagtar síos liosta de thríú tíortha, críocha, criosanna nó deighleoga óna bhféadfar éanlaith chlóis agus táirgí éineola a allmhairiú isteach sa Chomhphobal agus a bheith faoi bhealach tríd agus na ceanglais deimhniúcháin tréidliachta (IO L 226, 23.8.2008, lch. 1).

            (4)  Rialachán Cur Chun Feidhme (AE) 2021/256 ón gCoimisiún an 18 Feabhra 2021 lena leasaítear Iarscríbhinn I a ghabhann le Rialachán (CE) Uimh. 798/2008 maidir le hiontráil na Ríochta Aontaithe ar an liosta de thríú tíortha, críocha, criosanna nó deighleoga óna bhféadfar tráchtearraí áirithe éanlaithe clóis a allmhairiú isteach san Aontas agus a bheith faoi bhealach tríd i ndáil le fliú éanúil ardphataigineach (IO L 58, 19.2.2021, lch. 36).

            IARSCRÍBHINN
            I gCuid 1 d’Iarscríbhinn I a ghabhann le Rialachán (CE) Uimh. 798/2008, cuirtear an méid seo a leanas in ionad iontráil na Ríochta Aontaithe:

                           ‘GB — An Ríocht Aontaithe (*1)

                           GB-0

                           An tír iomlán

                           SPF

                           EP, E

                           GB-1

                           Tír iomlán na Ríochta Aontaithe, cé is moite de limistéar GB-2

                           BPP, BPR, DOC, DOR, HEP, HER, SRP, SRA, LT20

                           N

                           A

                           WGM

                           POU, RAT

                           N

                           GB-2

                           Críoch na Ríochta Aontaithe a chomhfhreagraíonn don mhéid seo a leanas:

                           GB-2.1

                           Contae Yorkshire Thuaidh:
                           An limistéar atá laistigh de chiorcal ag a bhfuil ga 10 km, agus a bhfuil a lárphointe suite ag na comhordanáidí deachúlacha WGS84 seo a leanas: N54.30 agus W1.47

                           BPP, BPR, DOC, DOR, HEP, HER, SRP, SRA, LT20

                           N
                           P2

                           1.1.2021

                           6.1.2021

                           A

                           WGM

                           P2

                           1.1.2021

                           6.1.2021

                           POU, RAT

                           N
                           P2

                           1.1.2021

                           6.1.2021

                           GB-2.2

                           Contae Yorkshire Thuaidh:
                           An limistéar atá laistigh de chiorcal ag a bhfuil ga 10 km, agus a bhfuil a lárphointe suite ag na comhordanáidí deachúlacha WGS84 seo a leanas: N54.29 agus W1.45

                           BPP, BPR, DOC, DOR, HEP, HER, SRP, SRA, LT20

                           N
                           P2

                           1.1.2021

                           8.1.2021

                           A

                           WGM

                           P2

                           1.1.2021

                           8.1.2021

                           POU, RAT

                           N
                           P2

                           1.1.2021

                           8.1.2021

                           GB-2.3

                           Contae Norfolk:
                           An limistéar atá laistigh de chiorcal ag a bhfuil ga 10 km, agus a bhfuil a lárphointe suite ag na comhordanáidí deachúlacha WGS84 seo a leanas: N52.49 agus E0.95

                           BPP, BPR, DOC, DOR, HEP, HER, SRP, SRA, LT20

                           N
                           P2

                           1.1.2021

                           10.1.2021

                           A

                           WGM

                           P2

                           1.1.2021

                           10.1.2021

                           POU, RAT

                           N
                           P2

                           1.1.2021

                           10.1.2021

                           GB-2.4

                           Contae Norfolk:
                           An limistéar atá laistigh de chiorcal ag a bhfuil ga 10 km, agus a bhfuil a lárphointe suite ag na comhordanáidí deachúlacha WGS84 seo a leanas: N52.72 agus E0.15

                           BPP, BPR, DOC, DOR, HEP, HER, SRP, SRA, LT20

                           N
                           P2

                           1.1.2021

                           11.1.2021

                           A

                           WGM

                           P2

                           1.1.2021

                           11.1.2021

                           POU, RAT

                           N
                           P2

                           1.1.2021

                           11.1.2021

                           GB-2.5

                           Contae Derbyshire:
                           An limistéar atá laistigh de chiorcal ag a bhfuil ga 10 km, agus a bhfuil a lárphointe suite ag na comhordanáidí deachúlacha WGS84 seo a leanas: N52.93 agus W1.57

                           BPP, BPR, DOC, DOR, HEP, HER, SRP, SRA, LT20

                           N
                           P2

                           1.1.2021

                           17.1.2021

                           A

                           WGM

                           P2

                           1.1.2021

                           17.1.2021

                           POU, RAT

                           N
                           P2

                           1.1.2021

                           17.1.2021

                           GB-2.6

                           Contae Yorkshire Thuaidh:
                           An limistéar atá laistigh de chiorcal ag a bhfuil ga 10 km, agus a bhfuil a lárphointe suite ag na comhordanáidí deachúlacha WGS84 seo a leanas: N54.37 agus W2.16

                           BPP, BPR, DOC, DOR, HEP, HER, SRP, SRA, LT20

                           N
                           P2

                           1.1.2021

                           19.1.2021

                           A

                           WGM

                           P2

                           1.1.2021

                           19.1.2021

                           POU, RAT

                           N
                           P2

                           1.1.2021

                           19.1.2021

                           GB-2.7

                           Inse Orc:
                           An limistéar atá laistigh de chiorcal ag a bhfuil ga 10 km, agus a bhfuil a lárphointe suite ag na comhordanáidí deachúlacha WGS84 seo a leanas: N59.28 agus W2.44

                           BPP, BPR, DOC, DOR, HEP, HER, SRP, SRA, LT20

                           N
                           P2

                           1.1.2021

                           20.1.2021

                           A

                           WGM

                           P2

                           1.1.2021

                           20.1.2021

                           POU, RAT

                           N
                           P2

                           1.1.2021

                           20.1.2021

                           GB-2.8

                           Contae Dorset:
                           An limistéar atá laistigh de chiorcal ag a bhfuil ga 10 km, agus a bhfuil a lárphointe suite ag na comhordanáidí deachúlacha WGS84 seo a leanas: N51.06 agus W2.27

                           BPP, BPR, DOC, DOR, HEP, HER, SRP, SRA, LT20

                           N
                           P2

                           1.1.2021

                           20.1.2021

                           A

                           WGM

                           P2

                           1.1.2021

                           20.1.2021

                           POU, RAT

                           N
                           P2

                           1.1.2021

                           20.1.2021

                           GB-2.9

                           Contae Norfolk:
                           An limistéar atá laistigh de chiorcal ag a bhfuil ga 10 km, agus a bhfuil a lárphointe suite ag na comhordanáidí deachúlacha WGS84 seo a leanas: N52.52 agus E0.96

                           BPP, BPR, DOC, DOR, HEP, HER, SRP, SRA, LT20

                           N
                           P2

                           1.1.2021

                           23.1.2021

                           A

                           WGM

                           P2

                           1.1.2021

                           23.1.2021

                           POU, RAT

                           N
                           P2

                           1.1.2021

                           23.1.2021

                           GB-2.10

                           Contae Norfolk:
                           An limistéar atá laistigh de chiorcal ag a bhfuil ga 10 km, agus a bhfuil a lárphointe suite ag na comhordanáidí deachúlacha WGS84 seo a leanas: N52.52 agus E0.95

                           BPP, BPR, DOC, DOR, HEP, HER, SRP, SRA, LT20

                           N
                           P2

                           1.1.2021

                           28.1.2021

                           A

                           WGM

                           P2

                           1.1.2021

                           28.1.2021

                           POU, RAT

                           N
                           P2

                           1.1.2021

                           28.1.2021

                           GB-2.11

                           Contae Norfolk:
                           An limistéar atá laistigh de chiorcal ag a bhfuil ga 10.4 km, agus a bhfuil a lárphointe suite ag na comhordanáidí deachúlacha WGS84 seo a leanas: N52.53 agus E0.66

                           BPP, BPR, DOC, DOR, HEP, HER, SRP, SRA, LT20

                           N
                           P2

                           1.1.2021

                           7.2.2021

                           A

                           WGM

                           P2

                           1.1.2021

                           7.2.2021

                           POU, RAT

                           N
                           P2

                           1.1.2021

                           7.2.2021

                           GB-2.12

                           Contae Devon:
                           An limistéar atá laistigh de chiorcal ag a bhfuil ga 10 km, agus a bhfuil a lárphointe suite ag na comhordanáidí deachúlacha WGS84 seo a leanas: N50.70 agus W3.36

                           BPP, BPR, DOC, DOR, HEP, HER, SRP, SRA, LT20

                           N
                           P2

                           1.1.2021

                           31.1.2021

                           A

                           WGM

                           P2

                           1.1.2021

                           31.1.2021

                           POU, RAT

                           N
                           P2

                           1.1.2021

                           31.1.2021

                           GB-2.13

                           Gar do Amlwch, Inis Món, an Bhreatain Bheag:
                           An limistéar atá laistigh de chiorcal ag a bhfuil ga 10 km, agus a bhfuil a lárphointe suite ag na comhordanáidí deachúlacha WGS84 seo a leanas: N53.38 agus W4.30

                           BPP, BPR, DOC, DOR, HEP, HER, SRP, SRA, LT20

                           N
                           P2

                           27.1.2021

                           A

                           WGM

                           P2

                           27.1.2021

                           POU, RAT

                           N
                           P2

                           27.1.2021

                           GB-2.14

                           Gar do Redcar, Redcar agus Cleveland, Sasana:
                           An limistéar atá laistigh de chiorcal ag a bhfuil ga 10 km, agus a bhfuil a lárphointe suite ag na comhordanáidí deachúlacha WGS84 seo a leanas: N54.57 agus W1.07

                           BPP, BPR, DOC, DOR, HEP, HER, SRP, SRA, LT20

                           N
                           P2

                           8.2.2021

                           A

                           WGM

                           P2

                           8.2.2021

                           POU, RAT

                           N
                           P2

                           8.2.2021

                           GB-2.15

                           Glenrothes, Fife, Albain:
                           An limistéar atá laistigh de chiorcal ag a bhfuil ga 10 km, agus a bhfuil a lárphointe suite ag na comhordanáidí deachúlacha WGS84 seo a leanas: N56.23 agus W3.02

                           BPP, BPR, DOC, DOR, HEP, HER, SRP, SRA, LT20

                           N
                           P2

                           12.2.2021

                           A

                           WGM

                           P2

                           12.2.2021

                           POU, RAT

                           N
                           P2

                           12.2.2021

                           GB-2.16

                           Contae Staffordshire, Contae Derbyshire:
                           An limistéar atá laistigh de chiorcal ag a bhfuil ga 10 km, agus a bhfuil a lárphointe suite ag na comhordanáidí deachúlacha WGS84 seo a leanas: N52.99 agus W1.85

                           BPP, BPR, DOC, DOR, HEP, HER, SRP, SRA, LT20

                           N
                           P2

                           29.3.2021

                           A

                           WGM

                           P2

                           29.3.2021

                           POU, RAT

                           N
                           P2

                           29.3.2021

               (*1)  I gcomhréir leis an gComhaontú maidir le Ríocht Aontaithe na Breataine Móire agus Thuaisceart Éireann a bheith ag tarraingt siar as an Aontas Eorpach agus as an gComhphobal Eorpach do Fhuinneamh Adamhach, agus go háirithe Airteagal 5(4) den Phrótacal maidir le hÉirinn/Tuaisceart Éireann i gcomhréir le hIarscríbhinn 2 a ghabhann leis an bPrótacal sin, chun críocha na hIarscríbhinne seo, ní bhaineann tagairtí don Ríocht Aontaithe le Tuaisceart Éireann.’.


title: Rialachán cur chun feidhme (AE) 2020/8 ón gComhairle an 7 Eanáir 2020 lena gcuirtear chun feidhme Airteagal 12(1) de Rialachán (AE) 2017/1770 maidir le bearta sriantacha i bhfianaise na staide i Mailí

text:
                  8.1.2020

                  GA

                  Iris Oifigiúil an Aontais Eorpaigh

                  LI 4/1

         RIALACHÁN CUR CHUN FEIDHME (AE) 2020/8 ÓN GCOMHAIRLE
         an 7 Eanáir 2020
         lena gcuirtear chun feidhme Airteagal 12(1) de Rialachán (AE) 2017/1770 maidir le bearta sriantacha i bhfianaise na staide i Mailí
         TÁ COMHAIRLE AN AONTAIS EORPAIGH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (AE) 2017/1770 ón gComhairle an 28 Meán Fómhair 2017 maidir le bearta sriantacha i bhfianaise a bhfuil ag tarlú i Mailí (1) agus go háirithe Airteagal 12(1) de,
         Ag féachaint don togra ó Ardionadaí an Aontais do Ghnóthaí Eachtracha agus don Bheartas Slándála,
         De bharr an mhéid seo a leanas:

                     (1)

                     An 28 Meán Fómhair 2017, ghlac an Chomhairle Rialachán (AE) 2017/1770.

                     (2)

                     An 19 Nollaig 2019, chuir Coiste Smachtbhannaí Chomhairle Slándála na Náisiún Aontaithe arna bhunú le mír 9 de Rún 2374 (2017) ó Chomhairle Slándála na Náisiún Aontaithe cúigear daoine le liosta na ndaoine agus na n‐eintiteas atá faoi réir reo sócmhainní a leagtar amach i míreanna 4 go 7 de Rún 2374 (2017).

                     (3)

                     Ba cheart, dá bhrí sin, Iarscríbhinn I a ghabhann le Rialachán (AE) 2017/1770 a leasú dá réir,

               TAR ÉIS AN RIALACHÁN SEO A GHLACADH:

            Airteagal 1
            Leasaítear Iarscríbhinn I a ghabhann le Rialachán (AE) Uimh. 2017/1770 mar a leagtar amach san Iarscríbhinn a ghabhann leis an Rialachán seo.

            Airteagal 2
            Tiocfaidh an Rialachán seo i bhfeidhm lá a fhoilsithe in Iris Oifigiúil an Aontais Eorpaigh.

            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            Arna dhéanamh in/sa Bhruiséil, 7 Eanáir 2020.

                  Thar ceann na Comhairle

                  An tUachtarán

               A. METELKO-ZGOMBIĆ

            (1)  IO L 251, 29.9.2017, lch.1

            IARSCRÍBHINN
            Cuirfear na daoine a liostaítear san Iarscríbhinn a ghabhann leis an Rialachán seo leis an liosta a leagtar amach in Iarscríbhinn I a ghabhann le Rialachán (AE) 2017/1770.

               “1.   AHMED AG ALBACHAR (ailias: Intahmadou Ag Albachar)

               Ainmniú: Uachtarán ar Choimisiún Daonnúil an Bureau Regional d'Administration et Gestion de Kidal

               Dáta breithe: 31 Noll. 1963
               Áit bhreithe: Tin-Essako, réigiún Kidal, Mailí
               Náisiúntacht: Mailí
               Uimhir aitheantais náisiúnta Mhailí: 1 63 08 4 01 001 005E
               Seoladh: Quartier Aliou, Kidal, Mailí
               Dáta ainmniúcháin na Náisiún Aontaithe: 10 Iúil 2019

                  Faisnéis eile: Fear gnó iomráiteach is ea Ahmed Ag Albachar agus is comhairleoir speisialta é do Ghobharnóir réigiún Kidal ó thús na bliana 2018. Ball údarásach den Haut Conseil pour l'unité de l'Azawad (HCUA) agus ball de phobal Ifoghas Tuareg é Ahmed Ag Albachar, a bhíonn ag idirghabháil idir Comhordú Ghluaiseachtaí Azawad (CMA) agus Ansar Dine (QDe.135).

                     Faisnéis bhreise

               Tá Ahmed Ag Albachar á liostú de bhun mhír 8(b) de Rún 2374 (2017) mar gheall ar ghníomhaíochtaí a chuireann bac, nó a chuireann bac trí mhoill fhada ar chur chun feidhme an Chomhaontaithe, nó ar bagairt iad ar a chur chun feidhme; agus mhír 8(e) de Rún 2374(2017) mar gheall ar bhac a chur ar chúnamh daonnúil a sheachadadh do Mhailí nó ar an rochtain ar an gcúnamh daonnúil nó ar a dháileadh i Mailí.
               I mí Eanáir, d’úsáid Ag Albachar a thionchar chun na tionscadail dhaonnúla agus forbartha a bhíonn ar siúl i réigiún Kidal a rialú agus a roghnú, agus rogha a dhéanamh faoi cé a chuirfidh chun feidhme iad, cá háit agus cathain. Ní féidir aon ghníomhaíocht dhaonnúil a dhéanamh gan é a bheith ar an eolas faoi agus gan cead a bheith tugtha aige di. Ina ról mar uachtarán féincheaptha ar an gcoimisiún daonnúil, tá Ag Albachar i gceannas ar cheadanna cónaithe agus oibre a dheonú d’oibrithe cabhracha mar mhalairt ar airgead nó ar sheirbhísí. Rialaíonn an coimisiún freisin cé na cuideachtaí agus na daoine aonair ar féidir leo cur isteach ar thairiscintí a fhógraíonn ENRanna in Kidal, rud a chuireann ar chumas d’Ag Albachar an ghníomhaíocht dhaonnúil sa réigiún a chúbláil agus na daoine a oibríonn do ENRanna a roghnú. Is faoina mhaoirseachtsa amháin is féidir dáileacháin cabhrach a dhéanamh, rud a imríonn tionchar ar cé a bhaineann tairbhe as na dáileacháin sin.
               Ina theannta sin, úsáideann Ag Albachar daoine óga dífhostaithe chun na ENRanna a imeaglú agus sracadh a dhéanamh orthu, rud a chuireann bac mór ar a gcuid oibre. Bíonn faitíos ar an pobal daonnúil i gcoitinne in Kidal, ach go háirithe ar na baill foirne náisiúnta ós rud é go bhfuil siad níos leochailí.
               Tá Ahmed Ag Albachar ina chomhúinéir freisin ar an gcuideachta iompair Timitrine Voyage, ceann den dornán beag cuideachtaí iompair a bhfuil cead ag ENRanna a úsáid in Kidal. Déanann Ag Albachar, in éineacht le dosaen cuideachtaí iompair eile ar le grúpa beag daoine mórthioncair de chuid phobal Ifoghas Tuareg iad, sciar suntasach den chabhair dhaonnúil in Kidal a fhorghabháil. Ina theannta sin, leis an staid mhonaplachta atá ag Ag Albachar, tá seachadadh cúnaimh i bpobail áirithe níos deacra ná mar atá i bpobail eile.
               Tá an cúnamh daonnúil á ionramháil ag Ag Albachar chun a leasanna pearsanta féin agus leasanna polaitiúla HCUA a chomhlíonadh trí sceimhle a fheidhmiú, ENRanna a chur faoi bhagairt agus a n‐oibríochtaí a rialú, rud ar constaic agus bac é ar an gcúnamh do thairbhithe atá i ngátar i réigiún Kidal. Dá bhrí sin, cuireann Ahmed Ag Albachar bac ar chúnamh daonnúil a sheachadadh do Mhailí nó ar an rochtain ar an gcúnamh daonnúil sin nó ar a dháileadh i Mailí.
               Sáraíonn a chuid gníomhaíochtaí Airteagal 49 den Chomhaontú maidir le Síocháin agus Athmhuintearas i Mailí lena gcuirtear de cheangal ar pháirtithe prionsabail na daonnachta, na neodrachta, na neamhchlaontachta agus an neamhspleáchais a threoraíonn gníomhaíochtaí daonnúla a urramú, lena gcuirtear ceangal orthu cosc a chur ar chúnamh daonnúil a úsáid chun críocha polaitiúla, eacnamaíocha, agus míleata, agus rochtain a éascú do ghníomhaireachtaí daonnúla agus slándáil a bpearsanra a ráthú. Dá bhrí sin, cuireann Ag Albachar bac nó bagairt ar chur chun feidhme an Chomhaontaithe.
               2.   HOUKA HOUKA AG ALHOUSSEINI (ailias: a) Mohamed Ibn Alhousseyni b) Muhammad Ibn Al-Husayn c) Houka Houka)

               Teideal: Cadi
               Dáta breithe: a) 1 Ean. 1962 b) 1 Ean. 1963 c) 1 Ean. 1964
               Áit bhreithe: Ariaw, réigiún Tombouctou, Mailí
               Náisiúntacht: Mailí
               Dáta ainmniúcháin na Náisiún Aontaithe: 10 Iúil 2019

                  Faisnéis eile: Cheap Iyad Ag Ghaly (QDi.316) Houka Houka Ag Alhousseini ina Cadi i dTimbeactú i mí Aibreáin 2012 tar éis bhunú na cailifeachta jiohádaí i dtuaisceart Mhailí. D’oibríodh Houka Houka go dlúth leis an Hesbah, na póilíní Ioslamacha faoi cheannas Ahmad Al Faqi Al Mahdi, atá i bpríosún in Ionad Coinneála na Cúirte Coiriúla Idirnáisiúnta sa Háig ó bhí mí Mheán Fómhair 2016 ann.

                     Faisnéis bhreise

               Tá Houka Houka Ag Alhousseini á liostú de bhun mhír 8(b) de Rún 2374 (2017) mar gheall ar ghníomhaíochtaí a chuireann bac, nó a chuireann bac trí mhoill fhada ar chur chun feidhme an Chomhaontaithe, nó ar bagairt iad ar a chur chun feidhme.
               Tar éis idirghabháil na bhfórsaí Francacha i mí Eanáir 2013, gabhadh Houka Houka Ag Alhousseini an 17 Eanáir 2014 ach scaoil údaráis Mhailí saor é ar an 15 Lúnasa 2014, scaoileadh a cháin eagraíochtaí chearta an duine.
               Tá Houka Houka Ag Alhousseini lonnaithe ó shin in Ariaw, i gceantar Zouéra, sráidbhaile atá suite siar ó Thimbeactú (ceantar Essakane), ar bhruach Loch Faguibine i dtreo theorainn na Máratáine. Ar an 27 Meán Fómhair 2017, rinne Gobharnóir Thimbeactú, Koina Ag Ahmadou, Ag Alhousseini a ath-insealbhú mar mhúinteoir anseo, tar éis do bhrústocaireacht a bheith déanta ag duine eile a bhfuil smachbhannaí ann ina leith, Mohamed Ousmane Ag Mohamidoune (MLi.003), ceannaire Coalition du peuple de l'Azawad (CPA), a líostaigh Coiste na Comhairle Slándála do Mhailí é an 20 Nollaig 2018 ar chúiseanna lena n‐áirítear gníomhartha a rinneadh a chuireann bac, nó a chuireann bac trí mhoill fhada ar chur chun feidhme an Chomhaontaithe, nó ar bagairt iad ar a chur chun feidhme. In 2017 bhunaigh Mohamed Ousmane comhghuaillíocht níos leithne d’fhoghrúpaí, an Coalition des Mouvements de l'Entente (CME). Le linn a chéad tionóil, chuir CME ráiteas oifigiúil amach ina raibh bagairt shoiléir i ndáil le cur chun feidhme an Comhaontaithe maidir le Síocháin agus Athmhuintearas i Mailí. Bhí CME páirteach freisin i mbacainní a chur ar chur chun feidhme an Chomhaontaithe, trí bhrú a chur ar rialtas Mhailí agus ar an gcomhphobal idirnáisiúnta chun críocha CME a chur chun tosaigh sna sásraí éagsúla a bunaíodh leis an gComhaontú.
               Bhí baint mhór ag Houka Houka agus ag Mohamed Ousmane le teacht chun cinn a chéile, agus Ousmane ag éascú cruinnithe le hoifigigh rialtais, agus ról lárnach ag Houka i méadú thionchar Ousmane ar réigiún Thimbeactú. Ghlac Houka Houka páirt sa chuid is mó de na cruinnithe pobail a reáchtáil Mohamed Ousmane ó 2017 i leith, rud a chuir leis an gclú agus an meas atá ar Ousmane sa réigiún, chomh maith le searmanas bunaithe Coalition des Mouvements de l'Entente (CME) dár thug sé tacaíocht phoiblí.
               Tá limistéar tionchair Houka Houka tar éis leathnú níos faide soir le déanaí, go dtí réigiún Ber (daingean na nArabach Bérabich suite 50 ciliméadar soir ó Thimbeactú), agus tuaisceart Thimbeactú. Cé nach de ghinealach Cadis é agus nár thosaigh sé ach in 2012, bhí Houka Houka in ann cur lena údarás mar Cadi agus lena chumas slándáil phoiblí a choinneáil i limistéir áirithe trí leas a bhaint as sócmhainní Al-Furqan agus as an eagla a spreagann an eagraíocht sceimhlitheoireachta sin i réigiún Thimbeactú trí ionsaithe casta i gcoinne fhórsaí cosanta agus slándála Mhailí agus idirnáisiúnta agus trí fheallmharuithe dírithe.
               Dá bhrí sin, tríd an tacaíocht atá á tabhairt aige do Mohamed Ousmane agus an bac a chuir sé ar an gComhaontú, tá cur chun feidhme an Chomhaontaithe sin á chur i mbaol ag Houka Houka Ag Alhhousseini, maille leis an tsíocháin, an tslándáil agus an chobhsaíocht i Mailí i gcoitinne.
               3.   MAHRI SIDI AMAR BEN DAHHA (ailias a) Yoro Ould Daha b) Yoro Ould Daya c) Sidi Amar Ould Daha d) Yoro)

               Ainmniú: Leas-cheann foirne chomhordú réigiúnach an Mécanisme opérationnel de coordination (MOC) in Gao
               Dáta breithe: 1 Ean. 1978
               Áit bhreithe: Djebock, Mailí
               Náisiúntacht: Mailí
               Uimhir aitheantais náisiúnta Mhailí: 11262/1547
               Seoladh: Golf Rue 708 Door 345, Gao, Mali
               Dáta ainmniúcháin na Náisiún Aontaithe: 10 Iúil 2019

                  Faisnéis eile: Is ceannaire phobal Arabaigh Lehmar Gao é Mahri Sidi Amar Ben Daha agus ceann foirne míleata na heite atá ar son an rialtais, le Mouvement Arabe de l'Azawad (MAA), a bhfuil baint aige le comhghuaillíocht Plateforme des mouvements d'Alger (Plateforme) an 14 Meitheamh.

                     Faisnéis bhreise

               Tá Mahri Sidi Amar Ben Daha á liostú de bhun mhír 8 (b) de rún 2374 (2017) mar gheall ar ghníomhaíochtaí a chuireann bac, nó a chuireann bac trí mhoill fhada ar chur chun feidhme an Chomhaontaithe, nó ar bagairt iad ar a chur chun feidhme.
               Ba oifigeach sinsearach de na póilíní Ioslamacha é Ben Daha, a bhí ag feidhmiú in Gao nuair a bhí an baile faoi rialú an Mouvement pour l'unicité et le jihad en Afrique de l'Ouest (MUJAO) (QDe.134) ó mhí an Mheithimh 2012 go dtí mí Eanáir 2013. Faoi láthair, tá Ben Daha ina leas‐cheann foirne ar chomhordú réigiúnach an Mécanisme opérationnel de coordination (MOC) in Gao.
               Ar an 12 Samhain 2018, dhearbhaigh an Plateforme in Bamako nach nglacfadh siad páirt sna comhairliúcháin réigiúnacha a bheadh ar siúl ar an 13 go dtí an17 Samhain, i gcomhréir leis an treochlár a chomhaontaigh na páirtithe uile sa Chomhaontú Síochána agus Athmhuintearais i mí an Mhárta 2018. An lá dar gcionn, thionóil ceann foirne míleata chomhpháirt Ganda Koy de Coordination des mouvements et fronts patriotiques de résistance (CMFPR)-Plateforme, cruinniú in Gao, agus ionadaithe an MAA-Plateforme ag freastal air, chun cosc a chur ar na comhairliúcháin a bheith ar siúl. Rinneadh an t‐imshuí a chomhordú le ceannaireacht an Plateforme in Bamako, le MAA-Plateforme, agus leis an gComhalta Parlaiminte, Mohamed Ould Mataly.
               Ón 14 go dtí an 18 Samhain 2018, chuir na scórtha trodairí MAA-Plateforme i dteannta trodairí de chuid ghrúpaí CMFPR bac ar thionóladh comhairliúchán réigiúnach. Ag gníomhú faoi threoir agus rannpháirtíocht Ben Daha, cuireadh sé fheithicil truiclín as Mouvement Arabe de l'Azawad (MAA‐Plateforme) os comhair ghobharnóireacht Gao agus a comharsanachta. Chonacthas ar an láthair freisin dhá fheithicil MOC de chuid MAA-Plateforme.
               Ar an 17 Samhain 2018, tharla teagmhas idir gnéithe armtha a bhí ag cur bac le bealach isteach chuig an ngobharnóireacht agus patról FAMa a bhí faoin gceantar, ach cuireadh deireadh leis sular dtiocfadh leis méadú agus éirí ina shárú ar an sos comhraic. Ar an 18 Samhain 2018, thóg dhá fheithicil déag san iomlán agus eilimintí armtha an t‐imshuí ar an ngobharnóireacht tar éis an bhabhta caibidlíochta is déanaí le gobharnóir Gao.
               Ar an 30 Samhain 2018, reáchtáil Ben Daha cruinniú idir-Arabach in Tinanda chun athstruchtúrú slándála agus riaracháin a phlé. I láthair ag an gcruinniú freisin bhí Ahmoudou Ag Asriw (MLi.001), duine atá faoi smachtbhannaí, agus a bhfuil tacaíocht agus cosaint Ben Daha aige.
               Dá bhrí sin, trí chosc a chur go héifeachtach le pléití maidir le príomhfhorálacha an Chomhaontaithe Síochána agus Athmhuintearais a bhaineann leis an athchóiriú ar struchtúr críche thuaisceart Mhailí, chuir Ben Daha bac ar chur chun feidhme an Chomhaontaithe Síochána agus Athmhuintearais. Ina theannta sin, tá tacaíocht tugtha ag Ben Daha do dhuine a sainaithníodh mar bhagairt do chur chun feidhme an Chomhaontaithe trína rannpháirtíocht i sáruithe ar an sos chomhraic agus i ngníomhaíocht choiriúil eagraithe.
               4.   MOHAMED BEN AHMED MAHRI (ailias a) Mohammed Rougi b) Mohamed Ould Ahmed Deya c) Mohamed Ould Mahri Ahmed Daya d) Mohamed Rougie e ) Mohamed Rouggy f) Mohamed Rouji)

               Dáta breithe: 1 Ean. 1979
               Áit bhreithe: Tabankort, Mailí
               Náisiúntacht: Mailí
               Uimhir phas: a) AA00272627 b) AA0263957
               Seoladh: Bamako, Mailí
               Dáta ainmniúcháin na Náisiún Aontaithe: 10 Iúil 2019

                  Faisnéis eile: Is fear gnó ó phobal Lehmar na nArabach i réigiún Gao é Mohamed Ben Ahmed Mahri, a chomhoibrigh roimhe seo leis an Mouvement pour l'unicité et le Jihad en Afrique de l'Ouest (MUJAO) (QDe.134).

                     Faisnéis bhreise

               Tá Mohamed Ben Ahmed Mahri á liostú de bhun mhír 8 (c) de rún 2374 (2017) de dheasca gníomhú ar son nó thar ceann na ndaoine aonair agus na n‐eintiteas a shainaithnítear i mír 8 (a) agus (b) de rún 2374 (2017), nó de dheasca gníomhú faoi stiúir na ndaoine aonair agus na n‐eintiteas sin nó de bharr tacaíocht a thabhairt dóibh nó iad a mhaoiniú, lena n-áirítear trí na fáltais ón gcoireacht eagraithe, lena n‐áirítear táirgeadh agus gáinneáil ar dhrugaí támhshuanacha agus a réamhtheachtaithe arna dtionscnamh dóibh i Mailí nó á n‐aistriú tríd, gáinneáil ar dhaoine agus smuigleáil imirceach, smuigleáil agus gáinneáil ar airm agus gáinneáil ar mhaoin chultúrtha.
               Idir Nollaig 2017 agus Aibreán 2018, d’ordaigh Mohamed Ben Ahmed Mahri oibríocht gháinneála de os cionn 10 dtonna channabas Mharacó, a aistríodh i dtrucailí fuaraithe trí Mauretania, Mailí, Burkina Faso agus an Nígir. Le linn oíche an 13 go dtí an 14 Meitheamh 2018, coigistíodh an ceathrú cuid den lastas in Niamey, agus cuireadh líomhain i leith grúpa comhraic gur ghoid sé na trí cheathrú a bhí fágtha le linn oíche an 12 agus an 13 Aibreán 2018.
               I mí na Nollag 2017, bhí Mohamed Ben Ahmed Mahri in Niamey le náisiúnach de chuid Mhailí chun an oibríocht a ullmhú. Gabhadh an náisiúnach sin de chuid Mhailí in Niamey tar éis dó eitilt isteach as Maracó le beirt náisiúnach Mharacacha agus beirt náisiúnach Ailgéireacha ar an 15 agus an 16 Aibreán 2018 chun iarracht a dhéanamh teacht ar channabas goidte. Gabhadh triúr dá chomhpháirtithe freisin, náisiúnach de chuid Maracó, ar gearradh pianbhreith príosúnachta cúig mhí air i Maracó in 2014 as gáinneáil ar dhrugaí.
               Tá Mohamed Ben Ahmed Mahri i gceannas ar gháinneáil ar roisín cannabais a iompraítear go Nígir díreach trí thuaisceart Mhailí, trí chonbhuanna a úsáid atá á stiúradh ag baill den Ghrúpa Féinchosanta Imrad Tuareg agus a Chomhghuaillithe (GATIA), agus ina measc, Ahmoudou Ag Asriw (MLi.001), a bhfuil smachtbhannaí curtha air. Íocann Mohamed Ben Ahmed Mahri cúiteamh le Asriw as ucht na gconbhuanna sin a úsáid. Is iad na conbhuanna sin is cúis le caismirtí go minic le hiomaitheoirí a bhfuil baint acu le Comhordú Ghluaiseachtaí Azawad (CMA).
               Baineann Mohamed Ben Ahmed Mahri úsáid as a chuid ghnóthachain airgeadais ón ngáinneáil ar dhrugaí chun tacú le grúpaí armtha sceimhlitheoireachta, lena n‐áirítear Al Mourabitoun (QDe.141), eintiteas a bhfuil smachtbhannaí air, agus déanann sé iarracht breab a thabhairt d’oifigigh as trodaithe gafa a scaoileadh saor agus as lánpháirtiú na dtrodaithe in Ardán Mouvement Arab pour l'Azawad (MAA) a éascú.
               Dá bhrí sin, trí na fáltais ón gcoireacht eagraithe, tacaíonn Mohamed Ben Ahmed Mahri le duine sainaitheanta faoi mhír 8 (b) de Rún 2374 (2007) mar bhagairt ar chur chun feidhme an Chomhaontaithe maidir le Síocháin agus Athmhuintearas i Mailí, agus le grúpa sceimhlitheoireachta dá dtagraítear i Rún 1267.
               5.   MOHAMED OULD MATALY

               Ainmniú: Comhalta Parlaiminte
               Dáta breithe: 1958
               Náisiúntacht: Mailí
               Uimhir an phas: D9011156
               Seoladh: Golf Rue 708 Door 345, Gao, Mali
               Dáta ainmniúcháin na Náisiún Aontaithe: 10 Iúil 2019

                  Faisnéis eile: Tá Mohamed Ould Mataly, iar-Mhéara Bourem, ina chomhalta den Pharlaimint faoi láthair don toghlach Bourem agus tá sé ina chomhalta den Rassamblement pour le Mailí (RPM, páirtí polaitiúil an Uachtaráin Ibrahim Boubacar Keita). Is duine de phobal Arabach Lehmar é agus is comhalta é a bhfuil tionchar mór aige ar an mbrainse Ghluaiseacht Arabach Azawad (MAA), atá ar son an rialtais, atá nasctha leis an Ardán de ghluaiseachtaí an 14 Mheithimh 2014 de Chomhghuaillíocht na hAilgéire (Plateforme).

                     Faisnéis bhreise

               Tá Mohamed Ould Mataly liostaithe de bhun mhír 8 (b) de Rún 2374 (2017) mar gheall ar ghníomhaíochtaí a chuireann bac, nó a chuireann bac trí mhoill fhada ar chur chun feidhme an Chomhaontaithe, nó a chuireann bagairt ar a chur chun feidhme.
               Ar an 12 Samhain 2018, dhearbhaigh an Plateforme in Bamako nach nglacfadh siad páirt sna comhairliúcháin réigiúnacha a bheadh ar siúl ar an 13 go dtí an 17 Samhain, i gcomhréir leis an treochlár a chomhaontaigh na páirtithe uile sa Chomhaontú Síochána agus Athmhuintearais i Márta 2018. An lá dar gcionn, in Gal, bhí cruinniú comhordúcháin ag Ceann Foirne ghrúpa míleata Ganda Koy um Chomhordú des mouvements et fronts patriotiques de résistance (CMFPR)‐Plateforme, le hionadaithe an MAA-Plateforme, chun cosc a chur ar na comhairliúcháin a bheith ar siúl. Rinneadh an t‐imshuí sin a chomhordú le ceannaireacht an Plateforme in Bamako, MAA-Plateforme agus an comhalta parlaiminte Mohamed Ould Mataly.
               Ghlac a dhlúthchomhlach Mahri Sidi Amar Ben Daha, ailias Yoro Ould Daha, a bhfuil cónaí air ina theach in Gao, páirt san imshuí ar an áit ina raibh an comhairliúchán in oifig an Ghobharnóra le linn na tréimhse sin.
               Ina theannta sin, ar an 12 Iúil 2016 bhí Ould Mataly ar dhuine de ghríosóirí taispeántais a bhí neamhdeach le cur chun feidhme an Chomhaontaithe.
               Dá bhrí sin, trí chosc a chur go héifeachtach le pléití maidir le príomhfhorálacha an Chomhaontaithe Síochána agus Athmhuintearais a bhaineann leis an athchóiriú ar struchtúr críche thuaisceart Mhailí, tá bac curtha ag Ould Mataly ar chur chun feidhme an Chomhaontaithe maidir le Síocháin agus Athmhuintearas.
               Ar deireadh, d’agair Ould Mataly go scaoilfí baill dá phobal a gabhadh in oibríochtaí frithsceimhlitheoireachta. Trína rannpháirtíocht sa choireacht eagraithe agus trí chomhlachas le grúpaí armtha sceimhlitheoireachta, cuireann Mohamed Ould Mataly cur chun feidhme an Chomhaontaithe i mbaol.”


title: Rialachán Cur Chun Feidhme (AE) 2020/847 ón gComhairle an 18 Meitheamh 2020 lena gcuirtear chun feidhme Rialachán (AE) Uimh. 267/2012 a bhaineann le bearta sriantacha in aghaidh na hIaráine

text:
                  19.6.2020

                  GA

                  Iris Oifigiúil an Aontais Eorpaigh

                  L 196/1

         RIALACHÁN CUR CHUN FEIDHME (AE) 2020/847 ÓN gCOMHAIRLE
         an 18 Meitheamh 2020
         lena gcuirtear chun feidhme Rialachán (AE) Uimh. 267/2012 a bhaineann le bearta sriantacha in aghaidh na hIaráine
         TÁ COMHAIRLE AN AONTAIS EORPAIGH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (AE) Uimh. 267/2012 ón gComhairle an 23 Márta 2012 a bhaineann le bearta sriantacha i gcoinne na hIaráine agus lena n-aisghairtear Rialachán (AE) Uimh. 961/2010 (1), agus go háirithe Airteagal 46(2) de,
         Ag féachaint don togra ó Ardionadaí an Aontais do Ghnóthaí Eachtracha agus don Bheartas Slándála,
         De bharr an mhéid seo a leanas:

                     (1)

                     An 23 Márta 2012, ghlac an Chomhairle Rialachán (AE) Uimh. 267/2012.

                     (2)

                     Ar bhonn athbhreithniú ar Iarscríbhinn II a ghabhann le Cinneadh 2010/413/CBES, tháinig an Chomhairle ar an tátal gur cheart na bearta sriantacha i gcoinne gach duine agus gach eintitis atá ar an liosta a leagtar amach san Iarscríbhinn sin a choimeád ar bun, sa mhéid nach luaitear a n-ainmneacha in Iarscríbhinn VI a ghabhann leis an gCinneadh sin.

                     (3)

                     Tháinig an Chomhairle ar an tátal freisin gur cheart 10 n-iontráil a áirítear in Iarscríbhinn IX a ghabhann le Rialachán (AE) Uimh. 267/2012 a nuashonrú.

                     (4)

                     Ba cheart, dá bhrí sin, Rialachán (AE) Uimh. 267/2012 a leasú dá réir sin,

               TAR ÉIS AN RIALACHÁN SEO A GHLACADH:

            Airteagal 1
            Leasaítear Iarscríbhinn IX a ghabhann le Rialachán (AE) Uimh. 267/2012 mar a leagtar amach san Iarscríbhinn a ghabhann leis an Rialachán seo.

            Airteagal 2
            Tiocfaidh an Rialachán seo i bhfeidhm an lá tar éis lá a fhoilsithe in Iris Oifigiúil an Aontais Eorpaigh.

            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            Arna dhéanamh sa Bhruiséil, 18 Meitheamh 2020.

                  Thar ceann na Comhairle

                  An tUachtarán

               A. METELKO-ZGOMBIĆ

            (1)  IO L 88, 24.3.2012, lch. 1.

            IARSCRÍBHINN
            Leasaítear Iarscríbhinn IX a ghabhann le Rialachán (AE) Uimh. 267/2012 mar a leanas:

                        (1)

                        faoin gceannteideal “I. Daoine agus eintitis a bhfuil baint acu le gníomhaíochtaí diúracán núicléach nó le gníomhaíochtaí diúracán balaistíoch agus daoine agus eintitis a thugann tacaíocht do Rialtas na hIaráine”, cuirtear na hiontrálacha seo a leanas in ionad na n-iontrálacha comhfhreagracha sa liosta a leagtar amach faoin bhfo-cheannteideal “A. Daoine”:

                                    Ainm

                                    Faisnéis aitheantais

                                    Cúiseanna

                                    Dáta an liostaithe

                                    “8.

                                    Ebrahim MAHMUDZADEH

                                    Iar-Stiúrthóir Bainistíochta Iran Electronic Industries (féach Cuid B, Uimh. 20). Is Ard-Stiúrthóir ar The Armed Forces Social Security Organization é faoi láthair.

                                    23.6.2008

                                    12.

                                    Mohammad Reza MOVASAGHNIA

                                    Iar-cheannaire ar Ghrúpa Tionscal Samen Al A’Emmeh (SAIG), dá ngairtear freisin Cruise Missile Industry Group. Ainmníodh an eagraíocht sin faoi Rún 1747 ó Chomhairle Slándála na Náisiún Aontaithe agus liostaítear í in Iarscríbhinn I a ghabhann le Comhsheasamh 2007/140/CBES.

                                    26.7.2010

                                    25.

                                    Sayed Shamsuddin BORBORUDI
                                    (ar a dtugtar freisin Seyed Shamseddin BORBOROUDI)

                                    Dáta Breithe: 21.9.1969

                                    Iar-Leas-Cheann Atomic Energy Organisation of Iran atá ainmnithe ag na Náisiúin Aontaithe, áit a raibh sé faoi cheannas Feridun Abbasi Davani atá ainmnithe ag na Náisiúin Aontaithe. Tá sé rannpháirteach i gclár núicléach na hIaráine ó 2002 ar a laghad, lena n-áirítear mar iarcheannaire soláthair agus lóistíochta ag AMAD, áit a raibh sé freagrach as cuideachtaí caocha amhail Kimia Madan a úsáid chun trealamh agus ábhar a sholáthar do chlár arm núicléach na hIaráine.

                                    1.12.2011”;

                        (2)

                        faoin gceannteideal “I. Daoine agus eintitis a bhfuil baint acu le gníomhaíochtaí diúracán núicléach nó le gníomhaíochtaí diúracán balaistíoch agus daoine agus eintitis a thugann tacaíocht do Rialtas na hIaráine”, cuirtear na hiontrálacha seo a leanas in ionad na n-iontrálacha comhfhreagracha sa liosta a leagtar amach faoin bhfo-cheannteideal “B. Eintitis”:

                                    Ainm

                                    Faisnéis aitheantais

                                    Cúiseanna

                                    Dáta an liostaithe

                                    “87.

                                    Khala Afarin Pars (ar a dtugtar freisin PISHRO KHALA AFARIN COMPANY)

                                    An seoladh deiridh aige is eol dúinn: Unit 5, 2nd Floor, No 75, Mehran Afrand St, Sattarkhan St, Tehran.

                                    Tá baint acu le trealamh agus ábhair a cheannach a bhfuil feidhmeanna díreacha acu i gclár núicléach na hIaráine.

                                    1.12.2011

                                    161.

                                    Sharif University of Technology

                                    An seoladh deiridh aige is eol dúinn: Azadi Ave/Street, PO Box 11365-11155, Tehran, Iran, Tel: +98 21 66 161 Ríomhphost: info@sharif.ir

                                    Tá roinnt comhaontuithe comhair ag Sharif University of Technology (SUT) le heagraíochtaí Rialtas na hIaráine atá ainmnithe ag na Náisiúin Aontaithe agus/nó ag an Aontas Eorpach, agus a fheidhmíonn i réimsí míleata nó a bhaineann le réimsí míleata, go háirithe i réimse tháirgeadh agus sholáthar na ndiúracán balaistíoch. Áirítear leis sin: comhaontú leis an Aerospace Industries Organisation atá ainmnithe ag an Aontas Eorpach chun, i measc nithe eile, satailítí a tháirgeadh; oibriú i gcomhar le hAireacht Cosanta na hIaráine agus Iranian Revolutionary Guards Corps (IRGC) maidir le comórtais do bháid chliste; comhaontú níos leithne le hAerfhórsa IRGC lena gcumhdaítear caidreamh na hOllscoile, comhar eagraíochtúil agus straitéiseach a fhorbairt agus a neartú; Is cuid de chomhaontú 6 ollscoil é SUT a thacaíonn le Rialtas na hIaráine trí thaighde a bhaineann leis an gcosaint.
                                    I dteannta a chéile, léirítear leis an méid sin rannpháirtíocht shuntasach le Rialtas na hIaráine i réimsí míleata nó a bhaineann le réímsí míleata arb ionann iad agus tacaíocht do Rialtas na hIaráine.

                                    8.11.2014”;

                        (3)

                        faoin gceannteideal “II. Islamic Revolutionary Guard Corps.”, cuirtear na hiontrálacha seo a leanas in ionad na n-iontrálacha comhfhreagracha sa liosta a leagtar amach faoin bhfo-cheannteideal “A. Daoine”:

                                    Ainm

                                    Faisnéis aitheantais

                                    Cúiseanna

                                    Dáta an liostaithe

                                    “6.

                                    IRGC Mohammad Ali JAFARI

                                    Iar-Cheannasaí IRGC.

                                    23.6.2008

                                    7.

                                    An Briogáidire-Ghinearál Mostafa Mohammad NAJJAR ó IRGC

                                    Iar-Aire Gnóthaí Baile agus Iar-Aire MODAFL, a bhfuil freagracht air as gach clár míleata, lena n-áirítear cláir diúracán balaistíoch. Faoi láthair, tá sé ina chomhairleoir sinsearach ag Ceann General Staff of the Armed Forces.

                                    23.6.2008

                                    8.

                                    An Briogáidire-Ghinearál Mohammad Reza NAQDI ó IRGC

                                    Áit bhreithe: Nadjaf, an Iaráic
                                    Dáta Breithe: 1953

                                    Leas-Chomhordaitheoir IRGC. Iar-Leas-Cheannasaí IRGC um Ghnóthaí Cultúrtha agus Sóisialta. Iar-Cheannasaí Fhórsa Frithbheartaíochta Basij.

                                    26.7.2010

                                    11.

                                    An Briogáidire-Ghinearál Hossein SALAMI ó IRGC

                                    Ceannasaí IRGC.

                                    26.7.2010

                                    13.

                                    An Briogáidire-Ghinearál Ahmad VAHIDI ó IRGC

                                    Uachtarán Supreme National Defense University agus iar-Aire MODAFL.

                                    23.6.2008”.


title: Rialachán Cur Chun Feidhme (AE) 2020/1744 ón gComhairle an 20 Samhain 2020 lena gcuirtear chun feidhme Rialachán (AE) 2019/796 a bhaineann le bearta sriantacha i gcoinne cibirionsaithe lena mbagraítear ar an Aontas nó ar a Bhallstáit

text:
                  23.11.2020

                  GA

                  Iris Oifigiúil an Aontais Eorpaigh

                  L 393/1

         RIALACHÁN CUR CHUN FEIDHME (AE) 2020/1744 ÓN gCOMHAIRLE
         an 20 Samhain 2020
         lena gcuirtear chun feidhme Rialachán (AE) 2019/796 a bhaineann le bearta sriantacha i gcoinne cibirionsaithe lena mbagraítear ar an Aontas nó ar a Bhallstáit
         TÁ COMHAIRLE AN AONTAIS EORPAIGH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (AE) 2019/796 ón gComhairle an 17 Bealtaine 2019 a bhaineann le bearta sriantacha i gcoinne cibirionsaithe lena mbagraítear ar an Aontas nó ar a Bhallstáit (1), agus go háirithe Airteagal 13(1) de,
         Ag féachaint don togra ó Ardionadaí an Aontais do Ghnóthaí Eachtracha agus don Bheartas Slándála,
         De bharr an mhéid seo a leanas:

                     (1)

                     An 17 Bealtaine 2019 ghlac an Chomhairle Rialachán (AE) 2019/796.

                     (2)

                     An 30 Iúil 2020 ghlac an Chomhairle Rialachán Cur Chun Feidhme (AE) 2020/1125 (2), lena gcuirtear seisear daoine nádúrtha agus trí eintiteas nó comhlacht ar liosta na ndaoine nádúrtha agus dlítheanacha, na n-eintiteas agus na gcomhlachtaí atá faoi réir na mbeart sriantach a leagtar amach in Iarscríbhinn I a ghabhann le Rialachán (AE) 2019/796.

                     (3)

                     Tá faisnéis nuashonraithe faighte maidir le dhá liostú i dtaca le daoine nádúrtha.

                     (4)

                     Ba cheart, dá bhrí sin, Rialachán (AE) 2019/796 a leasú dá réir,

               TAR ÉIS AN RIALACHÁN SEO A GHLACADH:

            Airteagal 1
            Leasaítear Iarscríbhinn I a ghabhann le Rialachán (AE) 2019/796 i gcomhréir leis an Iarscríbhinn a ghabhann leis an Rialachán seo.

            Airteagal 2
            Tiocfaidh an Rialachán seo i bhfeidhm an lá tar éis lá a fhoilsithe in Iris Oifigiúil an Aontais Eorpaigh.

            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            Arna dhéanamh sa Bhruiséil, 20 Samhain 2020.

                  Thar ceann na Comhairle

                  An tUachtarán

               M. ROTH

            (1)  IO L 129I, 17.5.2019, lch. 1.

            (2)  Rialachán Cur Chun Feidhme (AE) 2020/1125 ón gComhairle an 30 Iúil 2020 lena gcuirtear chun feidhme Rialachán (AE) 2019/796 a bhaineann le bearta sriantacha i gcoinne cibirionsaithe lena mbagraítear ar an Aontas nó ar a Bhallstáit (IO L 246, 30.7.2020, lch. 4).

            IARSCRÍBHINN
            In Iarscríbhinn I a ghabhann le Rialachán (AE) 2019/796, cuirtear na hiontrálacha seo a leanas in ionad iontrálacha 1 agus 2 faoin bhfo-cheannteideal “A. Daoine nádúrtha”:

                           Ainm

                           Faisnéis aitheantais

                           Cúiseanna

                           Dáta an liostaithe

                           “1.

                           GAO Qiang

                           Dáta breithe: 4 Deireadh Fómhair 1983
                           Áit bhreithe: Shandong Province, China
                           Seoladh: Room 1102, Guanfu Mansion, 46 Xinkai Road, Hedong District, Tianjin, China
                           Náisiúntacht: Síneach
                           Inscne: fireann

                           Tá Gao Qiang páirteach in “Operation Cloud Hopper”, sraith cibirionsaithe a bhfuil éifeacht shuntasach acu agus a tháinig ó fhoinse lasmuigh den Aontas, agus ar bagairt sheachtrach iad ar an Aontas nó ar a Bhallstáit agus cibirionsaithe a bhfuil éifeacht shuntasach acu i gcoinne tríú Stáit.
                           Dhírigh “Operation Cloud Hopper” ar chórais faisnéise cuideachtaí ilnáisiúnta i sé mhór-roinn, lena n-áirítear cuideachtaí atá lonnaithe san Aontas, agus d’éirigh leis rochtain neamhúdaraithe a fháil ar shonraí atá íogair ó thaobh na tráchtála de, agus caillteanas suntasach eacnamaíoch ann dá dheasca.
                           Is é an gníomhaí “APT10” (“Ardbhagairt Sheasmhach 10”) (a.k.a. “Red Apollo”, “CVNX”, “Stone Panda”, “MenuPass” agus “Potassium”), mar a thugtar air go poiblí, a chuir “Operation Cloud Hopper” i gcrích.
                           Tá fianaise ann go bhfuil nasc idir Gao Qiang agus APT10, lena n-áirítear tríd an mbaint atá aige le bonneagar ceannasaíochta agus rialaithe APT10. Thairis sin, bhí Gao Qiang fostaithe ag Huaying Haitai, eintiteas atá ainmnithe mar gheall ar thacaíocht a thabhairt do “Operation Cloud Hopper” agus é a éascú. Tá naisc idir é agus Zhang Shilong, fear atá ainmnithe agus luaite le “Operation Cloud Hopper”. Tá Gao Qiang bainteach, dá bhrí sin, le Huaying Haitai agus Zhang Shilong araon.

                           30.7.2020

                           2.

                           ZHANG Shilong

                           Dáta breithe: 10 Meán Fómhair 1981
                           Áit bhreithe: China
                           Seoladh: Hedong, Yuyang Road No 121, Tianjin, China
                           Náisiúntacht: Síneach
                           Inscne: fireann

                           Tá Zhang Shilong páirteach in “Operation Cloud Hopper”, sraith cibirionsaithe a bhfuil éifeacht shuntasach acu agus a tháinig ó fhoinse lasmuigh den Aontas, agus ar bagairt sheachtrach iad ar an Aontas nó ar a Bhallstáit agus cibirionsaithe a bhfuil éifeacht shuntasach acu i gcoinne tríú Stáit.
                           Dhírigh “Operation Cloud Hopper” ar chórais faisnéise cuideachtaí ilnáisiúnta i sé mhór-roinn, lena n-áirítear cuideachtaí atá lonnaithe san Aontas, agus d’éirigh leis rochtain neamhúdaraithe a fháil ar shonraí atá íogair ó thaobh na tráchtála de, agus caillteanas suntasach eacnamaíoch ann dá dheasca.
                           Is é an gníomhaí “APT10” (“Ardbhagairt Sheasmhach 10”) (a.k.a. “Red Apollo”, “CVNX”, “Stone Panda”, “MenuPass” agus “Potassium”), mar a thugtar air go poiblí, a chuir “Operation Cloud Hopper” i gcrích.
                           Tá fianaise ann go bhfuil nasc idir Zhang Shilong agus APT10, lena n-áirítear trí na bogearraí mailíseacha a d’fhorbair sé agus a thástáil sé i ndáil leis na cibirionsaithe a rinne APT10. Thairis sin, bhí Zhang Shilong fostaithe ag Huaying Haitai, eintiteas atá ainmnithe mar gheall ar thacaíocht a thabhairt do “Operation Cloud Hopper” agus é a éascú. Tá naisc idir é agus Gao Qiang, fear atá ainmnithe i dtaca le “Operation Cloud Hopper”. Tá Zhang Shilong bainteach, dá bhrí sin, le Huaying Haitai agus Gao Qiang araon.

                           30.7.2020”.


title: Rialachán Cur Chun Feidhme (ae) 2020/1124 ón gComhairle an 30 Iúil 2020 lena gcuirtear chun feidhme Rialachán (AE) 2016/1686 lena bhforchuirtear bearta sriantacha breise i gcoinne ISIL (Da’esh) agus Al-Qaeda agus daoine nádúrtha agus dlítheanacha, eintitis nó comhlachtaí a bhaineann leo

text:
                  30.7.2020

                  GA

                  Iris Oifigiúil an Aontais Eorpaigh

                  L 246/1

         RIALACHÁN CUR CHUN FEIDHME (ae) 2020/1124 ÓN gCOMHAIRLE
         an 30 Iúil 2020
         lena gcuirtear chun feidhme Rialachán (AE) 2016/1686 lena bhforchuirtear bearta sriantacha breise i gcoinne ISIL (Da’esh) agus Al-Qaeda agus daoine nádúrtha agus dlítheanacha, eintitis nó comhlachtaí a bhaineann leo
         TÁ COMHAIRLE AN AONTAIS EORPAIGH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (AE) 2016/1686 ón gComhairle an 20 Meán Fómhair 2016 lena bhforchuirtear bearta sriantacha breise i gcoinne ISIL/(Da’esh) agus Al-Qaeda agus daoine nádúrtha agus dlítheanacha, eintitis nó comhlachtaí a bhaineann leo (1), agus go háirithe Airteagal 4(1) de,
         Ag féachaint don togra ó Ardionadaí an Aontais do Ghnóthaí Eachtracha agus don Bheartas Slándála,
         De bharr an mhéid seo a leanas:

                     (1)

                     An 20 Meán Fómhair 2016, ghlac an Chomhairle Rialachán (AE) 2016/1686.

                     (2)

                     I bhfianaise na bagartha leanúnaí ó ISIL (Da’esh) agus ó Al-Qaeda agus ó dhaoine nádúrtha agus dlítheanacha, eintitis nó comhlachtaí a bhfuil baint acu leo, ba cheart duine amháin a chur le liosta na ndaoine nádúrtha agus dlítheanacha, na n-eintiteas nó na gcomhlachtaí a leagtar amach in Iarscríbhinn I a ghabhann le Rialachán (CBES) 2016/1686.

                     (3)

                     Ba cheart, dá bhrí sin, Rialachán (AE) 2016/1686 a leasú dá réir sin,

               TAR ÉIS AN RIALACHÁN SEO A GHLACADH:

            Airteagal 1
            Leasaítear Iarscríbhinn I a ghabhann le Rialachán (AE) 2016/1686 mar a leagtar amach san Iarscríbhinn a ghabhann leis an Rialachán seo.

            Airteagal 2
            Tiocfaidh an Rialachán seo i bhfeidhm ar dháta a fhoilsithe in Iris Oifigiúil an Aontais Eorpaigh.

            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            Arna dhéanamh sa Bhruiséil, 30 Iúil 2020.

                  Thar ceann na Comhairle

                  An tUachtarán

               M. ROTH

            (1)  IO L 255, 21.9.2016, lch. 1.

            IARSCRÍBHINN
            Cuirtear an iontráil seo a leanas leis an liosta a leagtar amach in Iarscríbhinn I a ghabhann le Rialachán (AE) 2016/1686:

                           “6.

                           Bryan D’ANCONA; dáta breithe: 26 Eanáir 1997; áit bhreithe: Nice (An Fhrainc); náisiúntacht: Francach.”.